Η Κούβα μετά τον Κάστρο | Περιεχόμενα | DW | 09.01.2017\nΗ Κούβα μετά τον Κάστρο\nΜετά τον θάνατο του Φιντέλ Κάστρο η Κούβα αλλάζει με αργά βήματα. Οι γρήγοροι ρυθμοί δεν είναι συχνό φαινόμενο στην κομμουνιστική χώρα. Ο βραζιλιάνος φωτογράφος Μάουρο Πιμεντέλ απαθανάτισε στιγμές από τη ζωή στο νησί.\nΙστορία γεμάτη μύθους\nΟι Καναδοί αποτελούν τη μεγαλύτερη ομάδα τουριστών στην Κούβα. Μετά την προσέγγιση των δύο χωρών αυξάνονται διαρκώς οι επισκέπτες από τις ΗΠΑ. Μαγική έλξη ασκεί στους ξένους η ιστορία της Αβάνας στα μέσα του αιώνα, ο ρομαντισμός της κουβανικής επανάστασης και οι τεταμένες σχέσεις με τις ΗΠΑ.\nΗ Κούβα της επανάστασης\n«Είμαστε σοσιαλιστές. Συνεχίσαμε το έργο του Φιντέλ και της Επανάστασης» λέει ο 75χρονος Φρανσίσκο Αρόζα. Στα χέρια του κρατά την Granma, κυβερνητική εφημερίδα και μεγαλύτερη της χώρας. «Σίγουρα δεν είμαστε πλούσιοι, αλλά για κάθε Κουβανό υπάρχει φαγητό, παιδεία, γιατροί κι ένα σπίτι».\nΑβάνα για αρχάριους\nΝοσταλγοί της δεκαετίας του ’50. Μια βόλτα με αντίκα στην Αβάνα είναι για πολλούς τουρίστες πόλος έλξης. Για πολλά χρόνια τα αυτοκίνητα της προεπαναστατικής εποχής ήταν τα μόνα που κυκλοφορούσαν στην Κούβα. Ωστόσο λίγα διατηρούνται όπως αυτό. Στο μεταξύ έχουν κάνει την εμφάνιση τους καινούργια αυτοκίνητα στο νησί.\nΈνα «χρυσό» άθλημα\nΗ πυγμαχία είναι το σήμα κατατεθέν του κουβανικού αθλητισμού. Με 73 ολυμπιακά μετάλλια, 37 από τα οποία χρυσά, το νησί της καραϊβικής βρίσκεται στη δεύτερη θέση μετά τις ΗΠΑ. Αυτά τα παιδιά προπονούνται στη σχολή Rafael Trejo στην παλιά Αβάνα. Η σχολή πήρε το όνομά της από τον φοιτητή που δολοφονήθηκε κατά τη διάρκεια διαδήλωσης το 1930.\nΑπόγευμα στην Αβάνα\nΞενοδοχεία περικυκλώνουν το βουλεβάρτο Paseo del Prado που χωρίζει το κέντρο της Αβάνας από την παλιά πόλη και ενώνει την παραλία με το Καπιτόλ, την έδρα της κουβανικής κυβέρνησης. Εδώ συναντιούνται άνθρωποι κάθε ηλικίας για να ξεκουραστούν, να κουβεντιάσουν ή να παίξουν σκάκι.\n«Η κουβανική κυβέρνηση πραγματοποίησε το όνειρό μου, να βοηθώ ανθρώπους ως νοσοκόμα» λέει η 72χρονη Μίρα Γκόμεζ. Δούλεψε στο κεντρικό νοσοκομείο της Αβάνας πολλά χρόνια. Τον ελεύθερο χρόνο της πουλάει σήμερα λουλούδια. «Αγαπώ το άρωμά τους. Και είμαι με αυτό τον τρόπο κοντά στους ανθρώπους».\nΗ ανοικοδόμηση αρχίζει\nΣε ολόκληρη την Κούβα ανακαινίζονται σπίτια για να υποδεχτούν αμερικανούς τουρίστες. Εδώ και λίγο καιρό οι Κουβανοί έχουν το δικαίωμα να ανοίγουν μικρές ιδιωτικές επιχειρήσεις. Αυτό το κτίριο στο προάστιο Vedado θα μετατραπεί σε casas particulares, ιδιωτικά καταλύματα που θα νοικιάζονται σε τουρίστες.\nΨαράδες στην προκυμαία\nΤο ψάρι αποτελεί βασικό στοιχείο της κουβανικής κουζίνας και ένα από τα λίγα εξαγώγιμα προϊόντα του νησιού. Μετά τη χαλάρωση του εμπάργκο των ΗΠΑ ενδιαφέρονται αμερικανοί επιχειρηματίες για τα ύδατα γύρω από την Κούβα.\nΗ Αβάνα αποχαιρετά τον Φιντέλ Κάστρο 29.11.2016\nΚούβα: 50 χρόνια Κοχίμπα 04.03.2016\nΙδιωτικοποιείται το αεροδρόμιο της Αβάνας 16.08.2016\nΑντιδρώντας στις προκλήσεις της τουριστικής έξαρσης η κουβανική κυβέρνηση αναθέτει στον γαλλικό όμιλο ADP την διαχείριση του αεροδρομίου «Χοσέ Μαρτί». Παράλληλα χορηγεί άδεια και σε αμερικανικό ξενοδοχειακό όμιλο.\nΛέξεις κλειδιά Κούβα, Αβάνα\nΜόνιμος σύνδεσμος http://p.dw.com/p/2VVRC


Βάλτε την ξεκούραση στη ζωή σας! - kmag\nwritten by Εύη Τσανάκα 01/04/2017\nΖώντας σε μια εξαιρετικά έντονη και πολυάσχολη κοινωνία και καθημερινότητα, το να ξεκουραζόμαστε, καταλήγει να θεωρείται αμαρτία. Η αλήθεια όμως, είναι πολύ διαφορετική, μιας και η ξεκούραση, οφείλει να υπάρχει μέσα στο ωρολόγιο πρόγραμμά μας, προκειμένου να αναζωογονεί το πνεύμα και το σώμα μας, για να συνεχίσει να χτυπάει κόκκινα.\nΑναρίθμητες μελέτες, επιβεβαιώνουν ότι είμαστε εθισμένοι στην καφεΐνη, έχουμε εμμονή με την εύρεση του νεότερου και του επόμενου, και αναλωνόμαστε στον ταχύτατο αυτό τρόπο ζωής, χάνοντας την πραγματική έννοια της ζωής. Αυτό που εχθές ήταν έκτακτη είδηση, σήμερα μοιάζει παλιό και ξεχασμένο και εκείνοι που δεν μπορούν να συμβαδίσουν με τους ρυθμούς, μπαίνουν στη λίστα με τους «απροσάρμοστους». Όλος αυτός ο εξαντλητικός ρυθμός, έμοιαζε να δουλεύει μια χαρά, όσο ήμασταν στο σχολείο και έπειτα στο πανεπιστήμιο. Όσο όμως μεγαλώνουμε και ξεπερνάμε τα 30, φαίνεται να μας δυσκολεύει ολοένα και περισσότερο.\nΚαι κάπως έτσι, καταλήγουμε να τρέχουμε όλη την ημέρα, για να προλάβουμε τα δεκάδες πράγματα που πρέπει να κάνουμε, ή που νομίζουμε πως πρέπει να κάνουμε, με αποτέλεσμα να μην έχουμε καθόλου χρόνο για τους εαυτούς μας. Και τι γίνεται στην περίπτωση, που υπάρξουν εκείνες οι σπάνιες περιπτώσεις, όπου δεν υπάρχει κανένα bullet point στο πίνακα των υποχρεώσεων; Νιώθετε και εσείς τύψεις όπως και εμείς. Αν ναι, έχουμε πέσει όλοι μαζί στην ίδια παγίδα. Σε εκείνη, που λέει πως η απραγία μεταφράζεται σε αποτυχία. Κάτι που, όπως πολύ καλά μπορούμε να καταλάβουμε όλοι, δεν ισχύει.\nΜάθετε να ακούτε το σώμα σας και το μυαλό σας. Όταν νιώθετε εκείνο το αίσθημα του «καψίματος», δεν φταίει ούτε ο οργανισμός σας, ούτε η έλλειψη κάποιας βιταμίνης. Απλώς, πρέπει να καταλάβετε, πως είναι ανθρωπίνως αδύνατο, να τρέχετε συνεχώς με 100 χλμ/ώρα. Και δεν είναι ούτε κακό ούτε μεμπτό. Τον ελεύθερο χρόνο, πρέπει να τον αντιλαμβανόμαστε σαν διάλειμμα. Από τις υποχρεώσεις και από τις έννοιες. Και πρέπει να μάθουμε επιτέλους να τον αγαπάμε. Γιατί είναι σπάνιος και πολύτιμος. Είναι εκείνος που θα μας χαρίσει λίγο περισσότερο ύπνο, ένα μπάνιο μακράς διάρκειας, μια βόλτα στον ήλιο, ή ακόμα καλύτερα, χρόνο με τους δικούς μας ανθρώπους.\nΒάλτε την ξεκούραση στη ζωή σας! was last modified: 1 Απριλίου, 2017 by Εύη Τσανάκα\nΤο πρόγραμμα των catwalks της 21ης Athens Xclusive Designers Week\nΤα ανδρικά αρώματα που θα αφήσουν το στίγμα τους.\nΠάσχει από αγχώδη διαταραχή ο σύντροφός μας...\nΠιο έξυπνη σε 45 λεπτά, από την...\nΤι μπορούν να κάνουν οι γονείς για...\n7 (έξυπνοι) τρόποι για να ανανεώσετε την...


Πλίσκοβα - Σάκκαρη 0-2: Η Σάκκαρη στους "4" του US Open! - e-ptolemeos.gr\n9 Σεπτεμβρίου 2021, 7:03 πμ\nTags: Σάκκαρη, τένις\nΗ Μαρία Σάκκαρη απέκλεισε με 6-4, 6-4 το Νο4 κόσμου την Καρολίνα Πλίσκοβα προκρίθηκε για πρώτη φορά στους “4” του US Open και θα παίξει με την 18χρονη Έμα Ραντουκάνου.\nΓια πρώτη φορά στην καριέρα της η Μαρία Σάκκαρη προκρίθηκε στους “4” του US Open!\nH Ελληνίδα τενίστρια επικράτησε σε 1.21′ με 6-4, 6-4 της Τσέχας Νο4 κόσμου Καρολίνα Πλίσκοβα στον προημιτελικό και θα παίξει τα ξημερώματα της Παρασκευής (04:00) με την 18χρονη Έμα Ραντουκάνου για μια θέση στον τελικό του Σαββάτου στο US Open.\nΑυτή είναι η 2η πρόκριση της σε ημιτελικό Grand Slam στην καριέρα της και στο 2021 αφού είχε φτάσει και στους “4” στο Roland Garros.\nΦυσικά η Μαρία είναι η πρώτη Ελληνίδα που θα φτάσει στους “4” στο US Open.\nΗ Πλίσκοβα θα πάρει το 7ο γκέιμ (4-3) αλλά η Σάκκαρη θα “απαντήσει” για το 5-3. Κρατάει το σερβίς της για το 5-4 η Πλίσκοβα αλλά η Σάκκαρη θα κλείσει το σετ στο 6-4 σε 35′.\nΣήμερα Πέμπτη τα εγκαίνια του Μαιευτικού- Γυναικολογικού της Κυριακής Σπυροπούλου- Κηπουρίδου στην Πτολεμαΐδα


Ότι έγινε σαν σήμερα στην Α' Εθνική - Super League 1 - Athletic Radio 104,2\nAthletic Radio 104,2 > Super League 1 > Ότι έγινε σαν σήμερα στην Α’ Εθνική\nΠαρακολουθήστε μέσα από την σελίδα της Super League τι ακριβώς έγινε σαν σήμερα 4/4 στο πρωτάθλημα της Α’ Εθνικής!\nΔημοσίευση: 04 Απρ 2020, 11:07 Eπιμέλεια: Κώστας Παπαδόπουλος\nΑναλυτικά το τι έγινε την περίοδο 1971, 1976, 1993 και 1998.\nΜια εβδομάδα μετά τη νίκη του επί του Άρη, το Αιγάλεω παίρνει το τρίποντο και στον αγώνα με τον ΠΑΟΚ 1-0 (74’ σουτ Ζαντέρογλου) και σταθεροποιείται στην τέταρτη θέση της βαθμολογίας, που θα κρατήσει ως το τέλος, στην καλύτερη πορεία της ιστορίας του.\nΗ ΑΕΚ είναι πρώτη και αήττητη, αλλά στο Νέο Φάληρο έχει να αντιμετωπίσει τον αήττητο εκεί Εθνικό. Ο κόσμος γεμίζει το γήπεδο και αποζημιώνεται από ένα εκπληκτικό παιχνίδι, που βρίσκει την ΑΕΚ νικήτρια με 4-3 (31’ αυτογκόλ Ραβούσης, 73’ κεφαλιά Χρ. Σταματάκης, 76’ σουτ Κουρέας – 60’ πέναλτι, 70’ σουτ Κωνσταντίνου, 63’ σουτ Αρδίζογλου, 75’ κεφαλιά Παπαϊωάννου).\nΔύο εβδομάδες αφού πέρασε πρώτος ο Παναθηναϊκός, είναι η ώρα του ντέρμπι, με την ΑΕΚ να τον υποδέχεται, μόλις ένα βαθμό πίσω του. Το γρήγορο γκολ των γηπεδούχων βοηθάει την ΑΕΚ να πάρει τη σπουδαία νίκη με 3-1 (1’ σουτ Δημητριάδης, 57’ σουτ Αλεξανδρής, 86’ σουτ Κοπιτσής – 78’ πέναλτι Βαζέχα). Η ΑΕΚ περνάει μπροστά για να συνεχιστεί με εντυπωσιακό τρόπο η μάχη του τίτλου.\nΟ Ολυμπιακός έχει οκτώ σερί νίκες και είναι πρώτος, αλλά ο Παναθηναϊκός καταφέρνει να είναι τρεις βαθμούς πίσω του με 10 νίκες στα 11 τελευταία ματς. Στο «Σπύρος Λούης» είναι η στιγμή που κρίνεται ουσιαστικά το πρωτάθλημα. Ο Παναθηναϊκός είναι τυπικά γηπεδούχος. Ο Ολυμπιακός καταφέρνει με δύο γκολ στο πρώτο ημίχρονο να πάρει τη σπουδαία νίκη με 2-0 (24’ κεφαλιά Γιαννακόπουλος, 33’ σουτ Μαυρογενίδης) και να ξεφύγει έξι βαθμούς.\nΣτην «Αγιά Σοφιά» ο Μπλάνκο (Pics)\nΟ Μπράνκο «στέλνει» τον Ματέο στην ΑΕΚ!


«Έχω την αίσθηση την έκτη αίσθηση και κάθε βράδυ σε βλέπω στ’ όνειρό μου.\nΤο λέω αισθάνομαι, το διαισθάνομαι πως κάτι τρέχει με σένανε μωρό μου.»\nΈπαιζε το ράδιο από τον πάνω όροφο στο τέρμα και όλο στο ρεφρέν τσιροκοπούσε η νεαρή γειτόνισσα.\nΗ Φρόσω μόλις είχε κάτσει στο μπαλκόνι να πιει το πρωινό καφεδάκι της. Κακός συγχρονισμός με τη μερακλού γειτόνισσα μα δεν είχε σκοπό να κλειστεί μέσα Μάη μήνα. Πήρε μια φαρδιά χτένα κι άρχισε να χτενίζει τα μαλλιά της πλέκοντάς τα κοτσίδες. Ήπιε μια ακόμα γουλιά καφέ και σηκώθηκε να ποτίσει τις γλάστρες. Ήταν σκυμμένη πάνω από τη Μαστιχιά όταν ένα βρεγμένο πατσαβούρι προσγειώθηκε στο κεφάλι της.\n-Ωχ, σας πέτυχα; Συγνώμη. Αναφώνησε η νεαρή γειτόνισσα χάσκοντας η μισή σχεδόν έξω από τα κάγκελα με μια έκφραση έκπληξης και χαζομάρας στο πρόσωπο.\n-Δεν πειράζει. Απάντησε η Φρόσω.\n-Αχ είμαι τελείως ζαλισμένη σήμερα. Δεν κοιμήθηκα καθόλου καλά το βράδυ. Δεν έχω και σχοινάκι να σας πετάξω. Θα σας πείραζε να κατέβω να το πάρω; Ξέρετε είναι το μόνο πανάκι που με βολεύει στο ξεσκόνισμα.\nΑν και η Φρόσω δεν είχε καθόλου καλό προαίσθημα για τη σύσφιξη σχέσεων με τον επάνω όροφο δεν μπορούσε να κάνει διαφορετικά. Μέχρι να πει το οκ η νεαρή γειτόνισσα της είχε ήδη χτυπήσει την πόρτα.\n-Αχ πόσο χαίρομαι που σας βλέπω από κοντά. Ξέρετε είστε η αγαπημένη μου γειτόνισσα, μοιάζετε τόσο πολύ στη μαμά μου. Μήπως δεν είναι ωραίο να σας μιλάω στον πληθυντικό, είστε κι εσείς πολύ νέα. Δε σας κάνω πάνω από σαράντα.\n-Τριάντα πέντε. Απάντησε κοφτά η Φρόσω.\n-Αχ, με συγχωρείτε, είναι που μικροδείχνει η μαμά μου. Αλήθεια εσείς παιδάκια έχετε;\n-Όχι, είμαι ακόμα μικρή για παιδιά.\n-Ε όχι και μικρή για παιδιά. Εγώ είμαι δέκα οχτώ και είμαι ήδη έγκυος στο πρώτο μου. Εσείς πότε περιμένετε να κάνετε ένα; Οι γονείς πρέπει να έχουν μικρή διαφορά ηλικίας με τα παιδιά τους για να βαστάν τα πόδια τους.\n-Δε μου λέτε, το θέλετε το πατσαβούρι σας ναι ή όχι;\n-Καλέ πώς δε το θέλω.\n-Ε, ορίστε και άντε στο καλό.\nΚαι πριν προλάβει να πει την τελευταία της κουβέντα η γειτόνισσα, η Φρόσω της έκλεισε κατάμουτρα την πόρτα.\n"Άι στα τσακίδια ηλίθιο." Μονολόγισε και άνοιξε το στερεοφωνικό στο τέρμα.\nΑυτή ήταν η συμμετοχή μου (με φανταστικό σενάριο το τονίζω) για την σκυτάλη που παρέλαβα από τη Μαρία για το δρώμενο της Μαίρης μας. Με τη σειρά μου παραδείδω στην Σμαραγδένια μας την επόμενη φωτογραφία και τη λέξη: Ψάρεμα\nΥΓ. Σας προσκαλώ και στο κανάλι μου που κάνω διάφορες καλλιτεχνείες. Κοπιάστε να μου κάνετε σεφτέ.\nLabels: αφηγήσεις δρώμενα σκυτάλη\nΈτρεξα αμέσως να δω, πώς σε ενέπνευσε η εικόνα. Κι όταν τέλειωσα την ανάρτηση, έμεινα να μονολογώ:\nΟι γείτονες είναι λαχείο. Αν σου κάτσει σου αλλάζει τη ζωή (ή έστω στη διευκολύνει!), αν δεν σου κάτσει την έκατσες.\nΑυτή είναι μια "σοφία" που πρέπει να περάσει και στις επόμενες γενιές χαχα\nΤι τέλεια και χαμογελαστή δείχνεις στο βίντεο.\nΔεν πιάνει καθόλου το χέρι μου, γι' αυτό σας καμαρώνω όλες εσάς τις crafters. Τέλειο το μονοκεράκι σου!\nΠάντα δημιουργική Χριστίνα μου.\n14 Μαΐου 2019 - 7:27 μ.μ.\nΈχω την αίσθηση πως θα μετακόμιζα με τέτοια γειτόνισσα Χριστίνα μου. Ανέπτυξες με τον ρεαλιστικό σου τρόπο, συμβάντα που μπορεί να συμβούν και που όλοι έχουμε ζήσει και κάποια.\nΣ' ευχαριστώ κορίτσι μου για την συμμετοχή σου και πανέμορφη η εικόνα που διάλεξες για την Ρούλα μας! Ωραίο το βίντεο σου στέλνω τα φιλιά μου καλή συνέχεια!\n14 Μαΐου 2019 - 7:55 μ.μ.\nΤι μου λες τώρα Χριστίνα μου..να της ερθει το ξεσκονοπανω στο κεφαλι; και να της την πει και απο πανω ..εεεε καλα της τα πε ..\nΕιναι αλήθεια οτι περίμενα απο σενα ..δεν ξερω γιατί, μια χιουμοριστικη ιστορια.. ετσι σε ειχα στον νού μου..και δεν επεσα εξω ..η ιστορια σου με εκανε και χαμογελασα..και ταυτοχρονα θυμωσα με την αγενεια της γειτονισας....αν και εχω την αίσθηση οτι ... υπαρχουν αυτες οι συμπεριφορές γυρω μας.. !!!\nΜου αρεσε πολύ η συμμετοχή σου και σε ευχαριστω πολύ για την πανεμορφη εικονα που μου αφηνεις ..ελπίζω να τα καταφερω και εγω στην σκυταλη αυτη..\nΕκανα εγγραφη στο καναλι σου καλε Χριστινακι μου κουκλα είσαι!!\nεσύ μας εδειχνες την δημιουργια σου ..που οντως ειναι πολύ ωραια ..αλλα εγω λατρεψα την συμβιωση τις γατουλας σου και τον σκυλακο σου.. εχει και μενα η κορη μου τα ιδια ..και τις ίδιες αντιδρασεις..χα..χα..\nΝα εισαι καλα και να περνας ομορφα με οτι κανεις φιλακιααα!!\n14 Μαΐου 2019 - 8:35 μ.μ.\nΟ χρήστης Giannis Pit. είπε…\n"Το θέλετε το πατσαβούρι σας ή όχι;" Χαχαχαχαχαχαχαχαχαχαχαχαχ\nΤα πήρε η φιλενάδα μιλάμε χαχχαχαχαχαχα\nΠωπωπω, να σου τύχει τέτοια φάση λέμε. Την ....καταλαβαίνω απόλυτα καθώς και σε μας, στο δικό μας μπαλκόνι προσγειώνονται διάφορα στις γλάστρες από ....πάνω, όπως:\nΦυστίκια, μακαρόνια (ναι δεν διαβάσατε λάθος), κόκαλα κρέας, αποφάγια κλπ κλπ Πως γίνεται αυτό; Ε η γιαγιά όταν τρώει η από πάνω οικογένεια, θεωρεί καλό να τινάζει το ....τραπεζομάντηλο στο μπαλκόνι και όποιον πάρει ο χάρος.\nΧριστίνα μου, καιρός και για μια όμορφη χαριτωμένη ιστορία, βασισμένη σε ρεαλιστικά γεγονότα (δυστυχώς). Με χιούμορ και γέλιο. Σε ευχαριστούμε πολύ.\nΧμμμμ για να δω εικόνα σου! Ωωωωωωω υπέροχη λέμε! πολύ όμορφη, ξεχωριστή και ατμοσφαιρική. Καλή επιτυχία στη Ρούλα.\n14 Μαΐου 2019 - 9:29 μ.μ.\nΞέχασα να επισημάνω ότι η ιστορία είναι φανταστική αλλά βασίζεται σε διάφορους αδιάκριτους που συναντάμε κατά καιρούς. Η ρομαντική εικόνα της Μαρίας με ιντρίγκαρε να γτάψω κάτι αστείο και ευτυχώς μου βγήκε. Σας υπερ- ευχαριστώ για τα καλά σας λόγια. Σας φιλώ όλους έναν έναν\n14 Μαΐου 2019 - 9:47 μ.μ.\nΜη σου τύχει που λένε.\nΈτσι κι έχεις τέτοιο γείτονα μέχρι και σπίτι αλλάζεις.\nΓέλασα βέβαια με την ιστορία σου, αλλά τα πήρα και λίγο.\nΓράφτηκα και στο κανάλι σου.\nΠολύ ωραίος ο μον8κερις.\n15 Μαΐου 2019 - 12:03 π.μ.\nΕντάξει το απογείωσες!!\nΗ έκτη αίσθηση θα γίνει σουξέ! Όχι εκείνη του τραγουδιού, για να εξηγούμαστε, η δική σου εννοώ!\nΧτένισμα στο μπαλκόνι από 'δω και πέρα γιοκ. Δεν ξέρεις ποτέ τι θα σου 'ρθει στο κεφάλι από την κ. Αποπάνω :)\nH φαντασία σου Χριστίνα μου οργίασε παίρνοντας δρόμους σουρεαλιστικούς. Το σκηνικό που έστησες μου θύμισε παλιά ελληνική ταινία αλλά με ιταλική εσάνς. Μάλιστα στο ρόλο της ενοχλητικής είδα τη Σοφία Λόρεν στα πολύ νιάτα της. Βλέπεις πως προσαρμόζομαι :)\nΜου άρεσε πολύ και μου έφτιαξε το βράδυ. Η μέρα μου σήμερα δεν ήταν στο φόρτε της :)\nΧριστίνα συγχαρητήρια! Προσλαμβάνεσαι!!!\nΚαλό βράδυ με πολλά φιλιά από μένα.\nΥ.Γ. Η φωτογραφία για το Σμαραγδάκι...ποιητικότατη!!\nΑκούς Σμαραγδένια μου; Για να δούμε τί ψάρια θα πιάσεις χαχα\n15 Μαΐου 2019 - 12:09 π.μ.\nΕίδα το βίντεο και ξαναγύρισα :)\nΓλυκύτατο πλάσμα Χριστίνα ΞΑΝΑ - ΠΡΟΣΛΑΜΒΑΝΕΣΑΙ!!!\n15 Μαΐου 2019 - 12:18 π.μ.\n@Μαρία @Ρένα χαίρομαι που σας άρεσε το απολαμβάνω διπλά έτσι. Ευχαριστώ τόσο πολύ για την υποστήριξή σας!\n15 Μαΐου 2019 - 12:26 π.μ.\nΟ χρήστης αννετά...κι είπε…\nΔεν υπάρχει πιο εύφλεκτο πράγμα από το να ανεβάσει κάποιος την ηλικία μιας γυναίκας. Πόσο μάλλον και πέντε χρόνια, ε; Ειδικά αν διαπράξει το έγκλημα άτομο περιορισμένης ευθύνης προσαυξανόμενο αν είναι γυναικείου φύλου κατά δεκαετία νεότερο. Μας έκανες και γελάσαμε Χριστίνα, μπράβο!\nυ.γ η φωτό - πάσα εκπληκτική\n15 Μαΐου 2019 - 12:25 μ.μ.\nΈχω την "αίσθηση" πως αυτές οι δύο έγιναν αχώριστες φίλες χαχα! Ωραία η συμμετοχή σου με μπόλικο χιούμορ πασπαλισμένη, που ωστόσο κρύβει και το πόσο αγενής μπορεί να γίνει κάποιος και να πληγώσει ένα φίλο, ένα γείτονα ή ένα συγγενή.\nΠολύ ωραία και η φωτογραφία που στέλνεις στη Ρούλα.\n15 Μαΐου 2019 - 12:51 μ.μ.\nΧριστίνα τί γειτόνισα για μαύρη λίστα είναι αυτή;\nΚαλά της έκανε το κορίτσι μας με την ξανθιά κοτσίδα.\nΑλλά για να δώσω λίγο και στον στραβό δίκιο, άμα δεν κάνεις παιδιά στο χρόνο που πρέπει, δλδ όταν οι πλάτες των γονιών σου είναι γερές μετά την έβαψες :-)))\nωραία ιστορία, μας έκανε να χαμογελάσουμε\n15 Μαΐου 2019 - 2:16 μ.μ.\nΑχ Χριστίνα μου. Μη σου τύχει κακός γείτονας! Άστα, δύσκολα τα πράγματα! Έριξα όμως πολύ γέλιο με το... "πατσαβούρι"!!! Μπράβο, φίλη μου. Υπέροχη έμπνευση και μου αρέσει πολύ η φωτογραφία για τη Σμαραγδένια μας. Πολλά φιλιά.\n15 Μαΐου 2019 - 3:35 μ.μ.\nΜπράβο Χριστίνα το θέλαμε το χιουμοριστικό μας! Και ναι γελάμε γελάμε αλλά αν μου τύχαινε τέτοια γειτόνισσα ....τα νεύρα μουυ!!\nΠάω να δω το βίντεο...μου άρεσε ο μονόκερος και πάω να το δω όλο\nΗ Φωτογραφία που έδωσες στη Ρούλα πολλά υποσχόμενη\n15 Μαΐου 2019 - 4:22 μ.μ.\nΤι όμορφα σχόλια που μου αφήσατε κορίτσια μου! Πόσο σας ευχαριστώ όλες\n16 Μαΐου 2019 - 5:40 μ.μ.\nΘα μπορούσε άνετε να της την πει ακουμπητά η ηρωίδα σου του 18χρονου ανώριμου που πρόλαβε όμως να μείνει έγκυος, μην χάσει η ανθρωπότητα το κελεπούρι που θα αναθρέψει με την παιδεία που ...δεν έχει!\nΠολύ ωραία η συμμετοχή σου Χριστινάκι μου!!!\n17 Μαΐου 2019 - 4:28 μ.μ.\nΟ χρήστης Lysippe είπε…\nΧριστίνα, πες στη Φρόσω να ψήσει καφέ, να της πω τις δικές μου εμπειρίες με γειτόνισσα που... είναι και θεία μου, και που δεν παρέλειπε να τινάζει χαλάκια με σκυλότριχες και ό,τι άλλο πάνω απ' το δικό μας μπαλκόνι. Μέχρι και προφυλακτικό βρήκαμε σε γλάστρα - ευτυχώς αχρησιμοποίητο! Άκουσον, άκουσον. Τέτοια άτομα, όπως και η νεαρή γειτόνισσα, εδώ πέρα, είναι να μη τα συναντάς ούτε στο σούπερ μάρκετ και στον φούρνο, πόσο μάλλον να τα έχεις και γειτονάκια και να υφίστασαι ανελέητη κοζερί γιομάτη αγενέστατη αδιακρισία.\nΜπράβο για την συμμετοχή σου! :)\n-Υπέροχο το βίντεο, κι εσύ πολύ γλυκιά και συπαθητική φυσιογνωμία.\n18 Μαΐου 2019 - 1:51 μ.μ.\nΤην περίμενα μία χιουμοριστική ιστορία , αν και η δική σου, αν και δοσμένη με χιούμορ καθόλου αστεία δεν είναι γιατί όπως λέμε : "ο κακός χρόνος περνάει, ο κακός γείτονας όχι..." Μην σου τύχει, κάκιστη εμπειρία , στενόχωρη και εξουθενωτική ψυχολογικά...Ωραίο το βίντεο, το μονοκεράκι γλυκύτατο όπως και τα τετραποπδάκια σου, όπως κι εσύ φυσικά !!! Η φωτό που επέλεξες γιά το Ρουλάκι πολλά υποσχόμενη....Φιλιά !!!\n20 Μαΐου 2019 - 8:22 π.μ.\nΧριστίνα μου, συγχαρητήρια για τη συμμετοχή σου! Ομολογώ πως με ξαφνιασες, δεδομένου ότι περίμενα ο,τιδηποτε αλλο εκτός από αυτό που έγραψες!!!\nΑφήνω τις χαμογελαστες μου ευχές για καλή συνέχεια σε ό,τι κι αν κάνεις!!!\n20 Μαΐου 2019 - 2:39 μ.μ.\nΑπολαυστική συμμετοχή!! Γέλασα με την ψυχή μου Χριστινιώ μου!!\nΜπράβο σου! Ωραία και η φωτογραφία που διάλεξες για τη Σμαραγδένια μας!!\n21 Μαΐου 2019 - 12:07 π.μ.\nΑνοιξιάτικη βόλτα στη Θεσσαλονίκη και vlogging


Πως να καθαρίσετε τα δοχεία νερού - lightgear | blog\nΔημοσιεύτηκε στις 04/07/2018.\nΊσως αναρωτιέστε γιατί να χρειάζεται να καθαρίσετε ένα δοχείο το οποίο γεμίζετε καθημερινά με καθαρό νερό... Η απάντηση είναι ότι, αν δεν το κάνετε, πιθανόν να αναπτυχθούν βακτήρια και μύκητες που θα οδηγήσουν σε δυσάρεστη οσμή ή/και γεύση.\nΤο καλύτερο που έχετε να κάνετε λοιπόν είναι να το καθαρίζετε τακτικά, κάτι που δεν είναι δύσκολο, ειδικά εάν έχετε τα κατάλληλα εργαλεία και ακολουθήσετε μερικές απλές συμβουλές.\nΠλαστικά παγούρια και ασκοί νερού\nΤα περισσότερα πλαστικά παγούρια είναι κατασκευασμένα από πολυαιθυλένιο, πολυπροπυλένιο ή κάποιο συμπολυμερές. Επίσης, οι περισσότεροι ασκοί νερού έχουν επένδυση πολυαιθυλενίου, το οποίο δεν συγκρατεί δυσάρεστες οσμές και γεύσεις αν καθαρίζεται συχνά.\nΈνας βασικός κανόνας συντήρησης είναι να ξεπλένετε καλά το δοχείο μετά από κάθε χρήση και να το αφήνετε να στεγνώσει εντελώς. Τα περισσότερα προβλήματα δημιουργούνται όταν τα δοχεία αποθηκεύονται σε χώρο με υγρασία ή όταν τα ξεχνάτε κλειστά για μεγάλο χρονικό διάστημα (π.χ. όλο το βράδυ) χωρίς να τα έχετε προηγουμένως αδειάσει εντελώς.\nΕπιπλέον, τα δοχεία από πολυαιθυλένιο δεν θα πρέπει να χρησιμοποιούνται για την αποθήκευση όξινων χυμών φρούτων.\nΒεβαιωθείτε ότι το παγούρι σας είναι κατασκευασμένο από ανοξείδωτο ατσάλι ποιότητας 18/8 ή 18/10, το οποίο είναι κατάλληλο για φαγητά και ποτά. Αυτά τα παγούρια αναπτύσσουν πολύ πιο δύσκολα δυσάρεστη οσμή ή γεύση σε σχέση με τα πλαστικά. Ωστόσο, ο βασικός κανόνας συντήρησης ισχύει και σε αυτή την περίπτωση.\nΒάλτε στο παγούρι λίγο υγρό πιάτων και γεμίστε με χλιαρό νερό.\nΑνακινήστε το καλά και ξεπλύνετε με άφθονο χλιαρό νερό.\nΑφήστε το ανοιχτό ανάποδα μέχρι να στεγνώσει εντελώς.\nΓια καθαρισμό σε μεγαλύτερο βάθος μπορείτε να χρησιμοποιήσετε τα ειδικά δισκία καθαρισμού, τα οποία είναι πανεύκολα στη χρήση: Γεμίζετε το δοχείο σας με χλιαρό νερό και προσθέτετε ένα δισκίο. Περιμένετε 30 λεπτά και ξεπλένετε καλά με άφθονο ζεστό νερό.\nΕναλλακτικά μπορείτε να χρησιμοποιήσετε ένα από τα παρακάτω αυτοσχέδια διαλύματα. Σε κάθε μια από τις 3 παρακάτω περιπτώσεις, αφήνετε το διάλυμα μέσα στο παγούρι για ένα 24ωρο. Την επόμενη μέρα ξεπλένετε πολύ καλά και το αφήνετε να στεγνώσει εντελώς.\nΕίναι πολύ αποτελεσματική για τις δυσάρεστες οσμές. Διαλύστε ¼ της κούπας σόδα σε ¾ της κούπας νερό.\nΧυμός λεμονιού (όχι για παγούρια από πολυπροπυλένιο, πολυαιθυλένιο ή αλουμίνιο)\nΕξουδετερώνει τις πολύ έντονες οσμές. Ρίξτε ¼ της κούπας χυμό λεμονιού σε 1 λίτρο νερού. Μπορεί επίσης να συνδυαστεί με μαγειρική σόδα, αλλά σε αυτή την περίπτωση θα πρέπει να κρατάτε το στόμιο του δοχείου μακριά σας γιατί το λεμόνι με τη σόδα αντιδρούν μεταξύ τους και μπορεί να προκύψει αφρισμός.\nΔισκία για καθαρισμό οδοντοστοιχίας ή στοματικό διάλυμα\nΑν και δεν προορίζονται για αυτή τη χρήση, προτιμούνται από ορισμένους ως μια πιο οικονομική λύση καθαρισμού.\nΓια μεγαλύτερη ευκολία στον καθαρισμό και για να μπορέσετε να φτάσετε ακόμα και στα πιο δύσκολα σημεία, μπορείτε να χρησιμοποιήσετε κάποιο από τα ειδικά βουρτσάκια διαφόρων μεγεθών που κυκλοφορούν στο εμπόριο. Επίσης, είναι σημαντικό να καθαρίζετε διεξοδικά το καπάκι από το παγούρι σας χρησιμοποιώντας ένα σφουγγαράκι κουζίνας με λίγο υγρό πιάτων.\nΤα περισσότερα παγούρια πλένονται και στο πλυντήριο πιάτων. Απλά τοποθετήστε τα ανάποδα και βάλτε στο πλυντήριο όλα τα εξαρτήματα και το καπάκι. Τα μεγάλα παγούρια ή αυτά που είναι πολύ μακρόστενα είναι πιθανόν να μην καθαρίσουν πολύ καλά στο πλυντήριο γιατί το νερό μπορεί να μην φτάνει εύκολα σε όλο το εσωτερικό του παγουριού. Προσέξτε επίσης τα ανοξείδωτα παγούρια που έχουν χρώμα εξωτερικά καθώς και τα θερμός γιατί συνήθως δεν είναι κατάλληλα για το πλυντήριο πιάτων!\nΜετάφραση και προσαρμογή από το www.rei.com\nΕτικέτες: ανοξείδωτο ατσάλι, νερό, παγούρι, σόδα, λεμόνι\t← Προηγούμενο Άρθρο Επόμενο Άρθρο →


Στοιχεία έκδοσης-LR Health & Beauty | Lr Aloe Vera Shop\nΑριθμός ΓΕΜΗ: 1371391\nΤηλέφωνο: + 30 210 2851415\nΦαξ: + 30 211 200 21111\nΕυρωπαϊκή Πλατφόρμα Ηλεκτρονικής Επίλυσης Διαφορών\nΗ Ευρωπαϊκή Επιτροπή παρέχει μια πλατφόρμα για την ηλεκτρονική επίλυση καταναλωτικών διαφορών, την οποία μπορείτε να βρείτε εδώ: http://ec.europa.eu/consumers/odr/. Από τις 15 Φεβρουαρίου 2016, οι καταναλωτές έχουν τη δυνατότητα να κάνουν χρήση αυτής της πλατφόρμας για την επίλυση των διαφορών με την υποβολή ηλεκτρονικής καταγγελίας μέσω αυτού του ιστοτόπου. Μπορείτε επίσης να επικοινωνήσετε μαζί μας με email στην παρακάτω διεύθυνση: [email protected]\nΌλες οι εικόνες, τα κείμενα και οι λοιπές απεικονίσεις που προβάλλονται στις ιστοσελίδες αντιστοιχούν στο πρόγραμμα πώλησης της LR Health & Beauty Systems κατά τη χρονική στιγμή της δημιουργίας τους. Διατηρούμε το δικαίωμα της αλλαγής τους.\nΠαρά τον ενδελεχή σχετικό έλεγχο δεν αναλαμβάνουμε καμία ευθύνη για το περιεχόμενο των εξωτερικών συνδέσμων. Υπεύθυνοι για το περιεχόμενο των διασυνδεδεμένων σελίδων είναι αποκλειστικά οι διαχειριστές τους. Τα προγράμματα, τα δεδομένα και οι εικόνες προστατεύονται σύμφωνα με τις διατάξεις περί πνευματικής ιδιοκτησίας. Κάθε αντιγραφή ή αναπαραγωγή, ακόμα και σε δίσκους ή άλλα συστήματα αποθήκευσης, επιτρέπεται μόνο με τη ρητή έγκριση της LR Health & Beauty Systems. Διαφορετικά θα παραβιάζεται το δίκαιο περί προστασίας της πνευματικής ιδιοκτησίας. Πέραν αυτού, η επωνυμία και τα σήματα της LR προστατεύονται από το δίκαιο των σημάτων.\n© 2017 LR Health & Beauty Systems Μονοπρόσωπη ΕΠΕ


ΣΤΕΓΑΣΤΙΚΑ: Ο εφιάλτης της υπερχρέωσης – Ένωση Εργαζομένων Καταναλωτών Ελλάδας\nΣΤΕΓΑΣΤΙΚΑ: Ο εφιάλτης της υπερχρέωσης\nΣτο… κόκκινο βρίσκονται δύο στα τρία νοικοκυριά με στεγαστικά δάνεια, που περνούν στην κατηγορία των υπερχρεωμένων και δυσκολεύονται να αντεπεξέλθουν στις υποχρεώσεις τους.\nΣύμφωνα με τα στοιχεία που παρουσίασε χθες η Ενωση Εργαζομένων Καταναλωτών Ελλάδας (ΕΕΚΕ) της ΓΣΕΕ με αφορμή την Παγκόσμια Ημέρα κατά της Φτώχειας, τα υπερχρεωμένα νοικοκυριά με στεγαστικά δάνεια εκτοξεύθηκαν φέτος στο 75% (ιδιοκτητών μόνο πρώτης κατοικίας), με πιστωτικές κάρτες αγγίζουν το 15% και με καταναλωτικά δάνεια το 10%. Αυτό συνιστά διαφοροποίηση σε σχέση με τις προηγούμενες χρονιές της κρίσης.\nΤο 2011, για παράδειγμα, οι υπερχρεωμένοι είχαν κατά κύριο λόγο πάρα πολλά καταναλωτικά δάνεια και πάρα πολλές πιστωτικές.\n«Ο εφιάλτης της υπερχρέωσης μπαίνει στα σπίτια των… νοικοκυραίων που έχουν πάρει στεγαστικό δάνειο και λόγω μείωσης μισθών-συντάξεων αλλά και ανεργίας αδυνατούν να αποπληρώσουν», εξηγεί η πρόεδρος της ΕΕΚΕ, Ιωάννα Καρανδινάκη. Η μεγάλη πλειονότητα των υπερχρεωμένων δανειοληπτών (βάσει των καταθέσεων αιτήσεων εξωδικαστικών συμβιβασμών) είναι έγγαμοι (66,67%) και σε παραγωγικές ηλικίες (52% 30-50 ετών), αλλά και άνεργοι (35,35%).\nΟι αμέσως επόμενες κατηγορίες είναι ιδιωτικοί υπάλληλοι (26,01%) και συνταξιούχοι (16,67%). Το μέσο μηνιαίο ατομικό εισόδημα των άγαμων υπερχρεωμένων είναι 800€ και το μέσο μηνιαίο οικογενειακό εισόδημα των έγγαμων είναι 1.250€. Η πλειονότητα έχει παιδιά κάθε ηλικίας, ιδιόκτητη κατοικία (65,12%) και αυτοκίνητο (58,53%).\nΟι πέντε νομοί με τα περισσότερα υπερχρεωμένα νοικοκυριά είναι: Αττικής, Θεσσαλονίκης, Χανίων, Κιλκίς και Αχαΐα. Από τους 8.000 υπερχρεωμένους δανειολήπτες που προσήλθαν στα τοπικά παραρτήματα της ΕΕΚΕ την τριετία 2011-2013 το 48,7% έχει καταναλωτικά, το 28,8% πιστωτικές και το 19,8% στεγαστικά. Οσον αφορά στο ύψος (αξία) αυτών των δανείων, το 61,68% είναι στεγαστικά, το 31,25% καταναλωτικά και το 4,98% πιστωτικές κάρτες. Η μέση οφειλή ανά δανειολήπτη ξεπερνά τις 90.000 ευρώ, ενώ κατά μέσον όρο καθένας βαρύνεται με 4,43 δάνεια.\n«Τα στοιχεία αποτυπώνουν ανάγλυφα τον διαγκωνισμό των τραπεζών σε χορηγήσεις καταναλωτικών δανείων και πιστωτικών καρτών, με ελάχιστη άσκηση πιστωτικού ελέγχου», επισημαίνει η ΕΕΚΕ, κάνοντας λόγο για «πολλές περιπτώσεις εξόφθαλμης ανισορροπίας ύψους δανείων και εισοδημάτων του δανειολήπτη ειδικά στην επαρχία» (π.χ. ύψος δανείων 250.000 ευρώ με εισόδημα 9.000 ευρώ).\nΟπως εκτιμάται, όσοι έλαβαν δάνειο (κυρίως στεγαστικό) από το 2008 και μετά αδυνατούν να το εξυπηρετήσουν, καθώς είναι κατά πλειοψηφία άτομα 30-40 ετών και άνεργοι σήμερα. Οι υπερχρεωμένοι με κατάθλιψη ξεπερνούν το 45% στα αστικά κέντρα και πολύ περισσότερο στην ελληνική επαρχία.\nΣκιαγραφώντας αυτό το περιβάλλον, τα στελέχη της Ενωσης έκρουσαν χθες τον κώδωνα του κινδύνου, υποστηρίζοντας πως αν αρθεί το προστατευτικό πλαίσιο για την πρώτη κατοικία και αποδυναμωθεί ο νόμος για τα υπερχρεωμένα νοικοκυριά (έχει καταργηθεί, επισημαίνουν, ο εξωδικαστικός συμβιβασμός με τις τράπεζες), είναι ορατός ο κίνδυνος να ακολουθήσει «πλημμύρα κατασχέσεων». Στο πλαίσιο αυτό η ΕΕΚΕ εξηγεί πως:\nΔικαστική ρύθμιση χρεών οδηγεί συχνά σε σημαντικό περιορισμό μηνιαίων δόσεων και «κούρεμα».\nΡυθμιστέα με τον «νόμο Κατσέλη» είναι και τα δάνεια από το Ταμείο Παρακαταθηκών και Δανείων και τον ΟΕΚ.\nΟι εν ενεργεία μικρέμποροι και πρώην έμποροι μπορούν να ενταχθούν στον «νόμο Κατσέλη» υπό προϋποθέσεις.\nΟ «νόμος Κατσέλη» δεν αφορά μόνο στεγαστικά δάνεια, αλλά κάθε είδους δάνειο, ακόμα και επαγγελματικό.\nΑπό την κατάθεση της δικαστικής αίτησης μέχρι την εκδίκαση της προσωρινής διαταγής (ασφαλιστικά μέτρα) αναστέλλονται όλα τα καταδιωκτικά μέτρα (π.χ. κατασχέσεις). Την ίδια περίοδο ο δανειολήπτης υποχρεούται να καταβάλει το 10% της τελευταίας ενήμερης μηνιαίας δόσης σε κάθε τράπεζα. Η μη καταβολή δεν έχει δυσμενή επίπτωση, παρά μόνο αν δεν καταβάλει τρεις μηνιαίες δόσεις.


Athens everyday: Πώς εξαφανίστηκαν 502 παιδιά των φαναριών\nΓια τον Αλβανό δραπέτη των φυλακών έχουν χυθεί τόνοι μελάνης για την περιγραφή της γιγαντιαίας αστυνομικής επιχείρησης σύλληψης. Για την Αλκέτα, τον Μάριο, τον… Ναΐμ δεν έγινε καμία έρευνα. Ηταν παιδιά των φαναριών. Ρομά από την Αλβανία.\nΤου Κώστα Ζαφειρόπουλου - alfavita.gr


Αξίζει διαγνωστικού, λίγο εκτός της συνηθισμένης διαδρομής.\nΕξαιρετική κορίτσια μεσημεριανό\nΣτον κόλπο με πολλές επιλογές και υπέροχη ατμόσφαιρα!\nΚαλό τρώει, υπέροχη θέα.\nΦρέσκα και δίκαιη\nΕξαιρετικό δείπνο με αστακό\nΚαλό φαγητό, η τοποθεσία και εξυπηρέτηση.\nΚαλό φαγητό στο Back Bay


Ο απίθανος δημιουργός του Wordpress…\nΟ καθένας μπορεί να αποκτήσει τη δική του φωνή, λέει στην «Κ» ο 23χρονος Αμερικανός Matt Mullenweg, δημιουργός του Wordpress.\nΚαι τι να την κάνει αυτή τη φωνή; Τι να λέει;\n— Τι είδους περιεχόμενο προηγείται αυτές τις μέρες στα μπλογκ; Πολιτική, lifestyle, προσωπικές σημειώσεις; (ρωτάει ο δημοσιογράφος της «Κ»)\nΚαι τι απαντά ο απίθανος;\nΜάλιστα! ΑΥΤΟ του αρέσει του παιδιού! Προς τα εκεί τα οραματίζεται τα πράγματα!\nΜακριά από την πολιτική! Πιο mainstream θέματα!\n— Ναι, και βρίσκω εκπληκτικό το γεγονός ότι οι άνθρωποι που αποκαλείτε στη δημοσιογραφική γλώσσα «πηγές» αποκτούν πλέον τη δική τους φωνή. Διασημότητες, ας πούμε, που νιώθουν ότι τους κακομεταχειρίζονται, μπορούν να πουν τη δική τους άποψη απέναντι σε media που πουλάνε εντυπωσιοθηρικές, συναισθηματικές εκδοχές ενός γεγονότος. Μπορούν μέσα από το μπλογκ τους να φτάσουν σε ένα κοινό αναλόγου μεγέθους με αυτό μιας νυχτερινής τηλεοπτικής εκπομπής.\nΡε τις μουρλοκακομοίρες τις διασημότητες. Θα βρουν την υγειά τους!\nΠρος τα εκεί μας πάει το πουλμανάκι!\nΠρος μαζική και πλήρη αποκολοκύνθωση δηλαδή!\n(Αραγε εκεί στην Ιο δοκίμασε καμιά ώριμη ντομάτα; Κανένα ολόπαχο γιαουρτάκι; Δεν το νομίζω!)\nΕγραψαν Ελλάδα Εφημερίδες Και μη χειρότερα να λέμε... Πραγματικότητα blogs Internet\nJ95 11 Ιουνίου 2007 - 6:08 μ.μ.\nΟΚ θα αναγκαστώ να γίνω λίγο απότομος.\nΕκλιπαρώ το κομμάτι εκείνο του Ανέμου που ζει στο 2010 και όχι στο 1970 να συνειδητοποιήσει ότι το χοντρό παιχνίδι (κοινώς τα χοντρά λεφτά) σήμερα παίζεται στο infotainment, όπου ελάχιστες εταιρίες ελέγχουν σχεδόν πλήρως το περιεχόμενο και σε περίπτωση που δεν το έχεις προσέξει έχουν κάνει κάτι τα τελευταία 10 χρόνια κάτι επιθέσεις στα δημοκρατικά μας δικαιώματα μούρλια. Π.χ. είναι πολύ μακριά η μέρα που θα παρακολουθήσαι σπίτι σου 24/7 σαν πολίτης, όμως η μέρα που παρακολουθείσαι 24/7 σαν καταναλωτής περιεχομένου έχει έρθει μαζί με το iTunes και τα Windows Vista. Και το πρώτο ομοσπονδιακό ευρωπαϊκό έγκλημα που ορίζεται (αν περάσει) με πραξικοπηματική οδηγία της Κομισιόν μυστηριωδώς δεν είναι η τρομοκρατία αλλά το να κατεβάζεις τραγούδια από το Soulseek.\nΥπό αυτό το πρίσμα, το να υπάρχουν blogs που οι συνταγές τους σπάνε το μονοπώλιο της Βέφας, blogs που τα κουτσομπολιά τους σπάνε το μονοπώλιο των τηλεμαγκαζίνο, blogs που τα αθλητικά τους σπάνε το μονοπώλιο των εγκληματικών φυλλάδων που πουλιούνται αυτή τη στιγμή στα περίπτερα, και blogs που οι τεχνικές τους συμβουλές σπάνε το μονοπώλιο των σεμιναρίων της CISCO που στοιχίζουν μισό μισθό την ώρα, είναι σε γενικές γραμμές πολύ καλό πράγμα.\nΗ πολιτική είναι πολύ σημαντικό πράγμα, αλλά σε τελική ανάλυση δευτερογενές και όχι πρωτογενές.\nΕίναι σα να κράζεις μια απαλλοτρίωση γαιών επειδή οι αγρότες θα χρησιμοποιήσουν τη γη που θα τους δοθεί για να καλλιεργούν βιολογικά λαχανικά και όχι για να στεγάσουν αναρχοαυτόνομα events ενάντια στα μεταλλαγμένα.\nΑνώνυμος 11 Ιουνίου 2007 - 10:43 μ.μ.\nΕάν ο Άνεμος αισθάνεται και μόνο ότι κάποιοι καπηλεύονται το όλο στόρι με τα blogs καλά κάνει και τα «χώνει». Εγώ δεν συμφωνώ σε όλα αλλά κάποιες απορίες τις έχω:\nΚαι εγώ δεν καταλαβαίνω πώς συγκεκριμένοι «κάποιοι» συμφωνούν πάντα με συγκεκριμένους «κάποιους» άλλους; Και πώς αυτοί οι «κάποιοι» είναι βολεμένοι με την υπάρχουσα κατάσταση και δεν μπαίνουν καν στον κόπο να πουν στον άλλον «κάποιο» -ρε τι μαλακίες γράφεις; Εδώ δεν μπαίνουν καν στον κόπο να σχολιάσουν μια πραγματική δουλειά που κάποιοι κάνουν μην τυχόν και χάσουν κάνα αξίωμα θα πει «κάποιος άλλος»...\nJ95 11 Ιουνίου 2007 - 11:36 μ.μ.\nΔεν καταλαβαίνω πώς τεκμηριώνεται η καπηλεία. In my book δεν είναι καπηλεία να γράψεις μια πλατφόρμα blogging των 200.000 γραμμών και να το δώσεις αυτό τζάμπα.\nDark Angel 12 Ιουνίου 2007 - 12:27 π.μ.\nO Κώδικας του Lifestyle περιέχει πολύ λιγότερες γραμμές...\nANemos 12 Ιουνίου 2007 - 11:11 π.μ.\n>>>>ΟΚ θα αναγκαστώ να γίνω λίγο απότομος.\n>>>Εκλιπαρώ το κομμάτι εκείνο του Ανέμου που ζει στο 2010 και όχι στο 1970 να συνειδητοποιήσει ότι το χοντρό παιχνίδι (κοινώς τα χοντρά λεφτά) σήμερα παίζεται στο infotainment, όπου ελάχιστες εταιρίες ελέγχουν σχεδόν πλήρως το περιεχόμενο και σε περίπτωση που δεν το έχεις προσέξει έχουν κάνει κάτι τα τελευταία 10 χρόνια κάτι επιθέσεις στα δημοκρατικά μας δικαιώματα μούρλια.\nΤι σε κάνει να πιστεύεις ότι δεν συνειδητοποιώ το χοντρό παιχνίδι; Το τρώω και μάλιστα επώδυνα στη μάπα καθημερινά μέσα από τη δουλειά μου…\nΤι σχέση έχει όμως αυτό με τη ΧΑΡΑ του «απίθανου» για το ότι οι χρήστες στρέφονται «από την πολιτική και την τεχνολογία προς πιο mainstream θέματα, όπως διασημότητες, διατροφή, αθλητικά;». Και μάλιστα τζάμπα (κάτι σαν το παλιό ανέκδοτο για την τελευταία πόντια πουτάνα που αυτοκτόνησε μόλις έμαθε ότι οι άλλες πληρώνονται!).\nΕίναι προφανές ότι ο 24χρονος «απίθανος» ιδρυτής του Wordpress δεν εννοεί ότι ο «κόσμος μετακινείται» προς τα εκεί με κριτικό πνεύμα. Πράγμα που φαντάζομαι ότι εσύ υπονόησες. Κυριολεκτικά μιλάει ο άνθρωπος.\n>>>Π.χ. είναι πολύ μακριά η μέρα που θα παρακολουθήσαι σπίτι σου 24/7 σαν πολίτης, όμως η μέρα που παρακολουθείσαι 24/7 σαν καταναλωτής περιεχομένου έχει έρθει μαζί με το iTunes και τα Windows Vista.\nΔεν νομίζω ότι είναι πολύ μακριά ΟΥΤΕ το πρώτο!\nΓι αυτό άλλωστε είμαι και κατά της ανωνυμίας. Σε παρακολουθούν που σε παρακολουθούν ας έχεις (έχουμε) τον τσαμπουκά να τους πούμε και το όνομά μας. Μη νομίζουν ότι ΚΑΙ αυτό μπορούν να το ανακαλύψουν μυστικά και υπογείως. (Που ΜΠΟΡΟΥΝ!)\n>>>Και το πρώτο ομοσπονδιακό ευρωπαϊκό έγκλημα που ορίζεται (αν περάσει) με πραξικοπηματική οδηγία της Κομισιόν μυστηριωδώς δεν είναι η τρομοκρατία αλλά το να κατεβάζεις τραγούδια από το Soulseek.\n>>>Υπό αυτό το πρίσμα, το να υπάρχουν blogs που οι συνταγές τους σπάνε το μονοπώλιο της Βέφας, blogs που τα κουτσομπολιά τους σπάνε το μονοπώλιο των τηλεμαγκαζίνο, blogs που τα αθλητικά τους σπάνε το μονοπώλιο των εγκληματικών φυλλάδων που πουλιούνται αυτή τη στιγμή στα περίπτερα, και blogs που οι τεχνικές τους συμβουλές σπάνε το μονοπώλιο των σεμιναρίων της CISCO που στοιχίζουν μισό μισθό την ώρα, είναι σε γενικές γραμμές πολύ καλό πράγμα.\nΕίδες που τελικά παρεξήγησες τον «απίθανο»; Αυτό που περιγράφεις είναι ανάμεσα στους εφιάλτες και τους δικούς του. Δεν εννοεί αυτό που λες το ανθρωπάκι. Ασε που αυτό που περιγράφεις είναι ΕΠΙ ΤΗΣ ΟΥΣΙΑΣ πολιτική! Ισως έχεις καταλάβει ότι για εμένα πολιτική δεν είναι αυτό που εκφέρεται από τους εκπροσώπους των κομμάτων στα τηλεπαράθυρα και στα μπαλκόνια. Εξακολουθώ να πιστεύω ότι ΟΛΑ είναι πολιτική. Εκτός από την ανοησία! Και ότι η πολιτική είναι πρωτογενέστατη!\n>>>Είναι σα να κράζεις μια απαλλοτρίωση γαιών επειδή οι αγρότες θα χρησιμοποιήσουν τη γη που θα τους δοθεί για να καλλιεργούν βιολογικά λαχανικά και όχι για να στεγάσουν αναρχοαυτόνομα events ενάντια στα μεταλλαγμένα.\nΌχι είναι σαν να κράζω μια απαλλοτρίωση γαιών ΓΙΑ ΝΑ ΠΑΡΑΧΘΕΙ μεταλλαγμένο καλαμπόκι!\nΑυτοί οι «κάποιοι» δεν έχουν μάλλον πάρει χαμπάρι περί τίνος πρόκειται. Νομίζουν ότι είναι κάτι σαν τηλεόραση και ότι θα ανοίξουν νέα αγορά και μάλιστα χωρίς μεγάλο κόστος. Ένα Ελντοράντο που όποιος πάει πρώτος θα βγάλει και χρήμα. Κούνια που τους κουνούσε! Το Ελντοράντο θα αποδειχθεί ναρκοπέδιο…\n>>>Dark Angel >>>\nOneiros 12 Ιουνίου 2007 - 1:03 μ.μ.\n>>>Π.χ. είναι πολύ μακριά η μέρα που θα παρακολουθήσαι σπίτι σου 24/7 σαν πολίτης,\nΓι αυτό άλλωστε είμαι και κατά της ανωνυμίας. Σε παρακολουθούν που σε παρακολουθούν ας έχεις (έχουμε) τον τσαμπουκά να τους πούμε και το όνομά μας.\nΑυτή τη λογική δεν την καταλαβαίνω καθόλου. Επειδή κάτι απειλείται,\nθα το παραδώσουμε αμαχητί; (στο αστυνομικό κράτος, στα trolls κλπ.)\nΦυσικά έχει πρακτικές δυνατότητες ο νόμος να άρει την ανωνυμία, αλλά όχι απόλυτες (από την ανακάλυψη της ασύμμετρης κρυπτογραφίας και μετά).\nANemos 12 Ιουνίου 2007 - 3:11 μ.μ.\nΟντως δεν την έχεις καταλάβει.\nΔεν θεωρώ την «ανωνυμία» αγαθό το οποίο απειλείται. Την «ανωνυμία» τη θεωρώ (τουλάχιστον) άνευ λόγου και αιτίας πρακτική η οποία μπορεί να είναι επικίνδυνη και διαβρωτική. Το γράφω και στο open: δέχομαι την ψευδωνυμία του δημιουργού και του καλλιτέχνη εφ’ όσον ξέρω το έργο και μέσω αυτού το πρόσωπό του, σαν μια προέκταση της έκφρασής του. Δέχομαι επίσης την «ανωνυμία» ΜΟΝΟ σε απολυταρχικά καθεστώτα (ή εάν μια αποκάλυψη μπορεί να θέσει σε κίνδυνο ΖΩΗΣ ένα πρόσωπο και πάντοτε όταν αυτή η αποκάλυψη είναι τεκμηριωμένη και αφορά κάποια ισχυρή Εξουσία και όχι κάποιον συμπολίτη) και την ψευδωνυμία όταν αφορά τον …Σαβκομαντάτε Μάρκος στην επαρχία Τσιάπας, μια Ιρανή ακτιβίστρια στην Τεχεράνη, έναν Κινέζο φοιτητή στο Πεκίνο. Σε ΟΛΕΣ τις άλλες περιπτώσεις δεν μπορώ να την δεχτώ!\nΑντίθετα, πιστεύω ότι η Δημοκρατία απαιτεί πολίτες με όνομα και επίθετο που θα κατεβαίνουν στην Εκκλησία του Δήμου με περισσία να πουν τη γνώμη τους ακόμη κι αν αυτή τους θέτει σε κίνδυνο… Δημοκρατία ανωνύμων δεν μπορώ να την φανταστώ! Ούτε μπορώ και ούτε θέλω να φανταστώ ότι η Ελευθερία (λόγου, σκέψης, δράσης, έκφρασης) έχει ως προϋπόθεση την ανωνυμία. Την ελευθερία των ανωνύμων τη θεωρώ φριχτή εξέλιξη. Η ιστορία γράφεται από εκείνους που τολμούν να εκτίθενται, να δείχνουν το πρόσωπό τους ακόμη και στον εκτελεστή που τους σημαδεύει…\nOneiros 12 Ιουνίου 2007 - 7:48 μ.μ.\nΚαλά, εγώ το επέκτεινα πέρα από το πλαίσιο του blogging -επειδή πήγε η κουβέντα στην παρακολούθηση- και μιλούσα γενικότερα για το απόρρητο των επικοινωνιών και την ανώνυμη χρήση του διαδικτύου γενικά, όχι μόνο την ανώνυμη έκφραση. Κι εγώ θα 'θελα να ζούσα σε μιά ιδανική κοινωνία πολιτών με πραγματικά άμεση και επώνυμη συμμετοχή όλων των ..taxpayers στα κοινά, αλλά ξέρεις πως έχουν τα πράγματα...\nΚαι βέβαια, χαίρομαι όσο αυξάνονται οι επώνυμες φωνές στη μπλογκόσφαιρα, αλλά αυτό δεν μεταφράζεται ευθέως αναλογικά σε αύξηση της συμμετοχής στα κοινά. Μια κοινωνία επώνυμων φιμωμένων καταναλωτών όχι μόνο δε μου λέει πολλά, αλλά μου φέρνει στο μυαλό εικόνες ενός άλλου είδους απολυταρχισμού.\nDark Angel 12 Ιουνίου 2007 - 7:59 μ.μ.\n" Μια κοινωνία επώνυμων φιμωμένων καταναλωτών όχι μόνο δε μου λέει πολλά, αλλά μου φέρνει στο μυαλό εικόνες ενός άλλου είδους απολυταρχισμού."\nΒαθειά υπόκλιση Ονειρε.\nΚαι εδώ συμβαίνει ένα παράδοξο: το θέμα του ποστ ήταν οι παπαρολογίες του matt...\nΑνώνυμος 13 Ιουνίου 2007 - 12:15 μ.μ.\n@j95 παρανόησες μου φαίνεται. Δεν αναφερόμουν στον mr. Matt και στις παπαρολογίες του ;)\nJ95 14 Ιουνίου 2007 - 12:45 π.μ.\n"Η ιστορία γράφεται από εκείνους που τολμούν να εκτίθενται, να δείχνουν το πρόσωπό τους ακόμη και στον εκτελεστή που τους σημαδεύει…"\nΕντάξει άμα σε σημαδεύει εκτελεστής δεν υπάρχει λόγος να παραμείνεις ανώνυμος.\nΗ όλη συζήτηση πάντως, είναι πολύ ηλίθια γιατί δεν υπάρχει ανωνυμία στο Ιντερνετ (well υπάρχει ανωνυμία απέναντι στο μέσο βλάκα αλλά για οποιοδήποτε σοβαρό κράτος [ή σοβαρό χάκερ] ΔΕΝ υπάρχει τέτοιο πράγμα).\nANemos 14 Ιουνίου 2007 - 9:23 π.μ.\nΕάν η συζήτηση σαν φαίνεται πολύ ηλίθια, κύριε, απορώ γιατί συμμετέχετε σε αυτή.\nΓια άλλη μια φορά δείχνετε οτι δεν έχετε στοιχειώδεις τρόπους συμπεριφοράς. Ούτε τα βασικά!


Δευτέρα, 4 Οκτωβρίου 2010, 8.00 μ.μ.\nΠοσειδών: Fiberglass, πίσα, μέταλλο. 200x110x90 cm, 2009\nΔιάρκεια έκθεσης: 5 Οκτωβρίου 2010-\nΏρες κοινού: Δε.-Πα. 10 μ.μ.-4 μ.μ.\n«Jongleur: Capitalizing the Capital»\nΓλυπτά και πίνακες του Μαρκ Χατζηπατέρα\nΟ Μαρκ Χατζηπατέρας δουλεύει κυρίως με αντιθέσεις και αντιφάσεις και το έργο του βρίσκεται στο σημείο τομής μεταξύ της ζωγραφικής, της γλυπτικής και της φωτογραφίας. Σε αυτήν την πρώτη του έκθεση στη Γερμανία, ο Μαρκ Χατζηπατέρας παρουσιάζει μια επιλογή γλυπτών του, καθώς και έργα σε χαρτί, με σαφείς αστικές αναφορές. Το έργο του αποτελείται από ντανταϊστικά κάστρα από άμμο, μινιμαλιστικές κεραμικές πόλεις, ανθρωποειδή και άλλες απόπειρες αναπαράστασης του σύγχρονου και ενός φαντασιακού πολιτισμού. Η έκθεση στο Παράρτημα Βερολίνου του Ελληνικού Ιδρύματος Πολιτισμού θα συνοδευθεί από κατάλογο που εκπόνησε η επιμελήτρια της έκθεσης, Maia Gianakos.\nΟ Μαρκ Χατζηπατέρας γεννήθηκε το 1953 στο Λονδίνο. Σπούδασε στο Hammersmith School of Art και στο Central St. Martins College στο Λονδίνο και στο John Moores School of Arts στο Λίβερπουλ. Ο κ. Χατζηπατέρας έζησε και εργάστηκε στη Νέα Υόρκη από το 1982 έως το 2002. Έργα του έχουν παρουσιασθεί σε ατομικές και ομαδικές εκθέσεις σε διάφορες χώρες του κόσμου, προσφάτως σε ατομικές εκθέσεις στο Λονδίνο (12 Star Gallery) και στην Αθήνα (Πινακοθήκη Δήμου Αθηναίων, a.antonopoulou.art).\n«Νέα βιβλία από την Ελλάδα: 2010»\nΗ επιλογή των τίτλων που θα προταθούν στους γερμανικούς εκδοτικούς οίκους βασίζεται στα λογοτεχνικά βραβεία των δύο τελευταίων ετών (κρατικά βιβλία λογοτεχνίας και βραβεία του περιοδικού "Διαβάζω"), τεκμηριωμένα με βιβλιοκριτικές έγκυρων δημοσιογράφων και κριτικών λογοτεχνίας.\nΤρίτη, 12 Οκτωβρίου 2010, 8.00 μ.μ.\nΜια εκδήλωση της ΚΟΘ με την υποστήριξη του Παραρτήματος Βερολίνου του Ε.Ι.Π.\n«Δημήτρης Μητρόπουλος (1896-1960): 50 χρόνια από τον θάνατό του»\nΔημήτρης Μητρόπουλος: Κρητική Γιορτή (Ενορχήστρωση: Νίκος Σκαλκώττας)\nLudwig v. Beethoven: Κοντσέρτο για πιάνο αρ. 3 σε ντο ελάσσονα, έργο 37\nIldebrando Pizzetti: Κοντσέρτο του καλοκαιριού\nΤιμές εισιτηρίων: 20, 18, 15, 12 und 10 €\nΚράτηση ειστιτηρίων: 030 203 09 21 01\nΤετάρτη, 13. Οκτωβρίου 2010, 8.00 μ.μ.\nΠέμπτη, 21. Οκτωβρίου 2010, 8 μ.μ.\n«Το μαντείο του καφέ»\nΠαρουσίαση του βιβλίου Das Kaffeeorakel von Hellas von Andreas Deffner.\nΠαρουσίαση πρέσβης Wolfgang Schultheiß\nΤο μαντείο του καφέ του Andreas Deffner που δημοσιεύθηκε πρόσφατα περιλαμβάνει εντυπώσεις, σκέψεις, συζητήσεις και σχόλια που κατέγραψε έπειτα από εκτεταμένες περιηγήσεις του με Έλληνες συνοδοιπόρους σε ολόκληρη την Ελλάδα, από τη Θράκη μέχρι την Κρήτη.\nΤο γοητευτικό και καλογραμμένο βιβλίο διαπνέεται από προφανή συμπάθεια για την Ελλάδα και καταφέρνει να μεταδώσει ένα συμπαθητικό παζλ των εικόνων που αποκόμισε ο κ. Deffner στη χώρα μας, διανθισμένο με πειστικές περιγραφές του τοπίου και των ανθρώπων, ενώ οι σταθμοί των περιηγήσεων και οι χαρακτήρες των περιηγητών αποτελούν τους αρμούς της χαλαρής μυθιστορηματικής του δομής.\nO Andreas Deffner γεννήθηκε τον Ιανουάριο του 1974 στο Gladbeck, στην περιοχή του Ρουρ. Έζησε επί σειρά ετών στη Ρηνανία και σήμερα ζει με τη σύζυγό του και τους δύο του γιους στο Πότσνταμ. Η Ελλάδα είναι η δεύτερη πατρίδα του. Όποτε βρίσκει χρόνο ταξιδεύει "στο χωριό του", το Τολό. Στο μικρό ψαροχώρι της Πελοποννήσου αισθάνεται εξίσου οικεία όσο και στο Πότσνταμ, το Gladbeck ή το Βερολίνο. Και η "θεια Βαγγελιώ" του λέει με κάθε ευκαιρία: "Εσύ, αγόρι μου, έχεις μεγαλώσει στο Τολό."\n26-31 Οκτωβρίου 2010,\n«Επίσκεψη Γερμανών δημοσιογράφων στην Αθήνα»\nΗ σειρά αρνητικών δημοσιευμάτων του γερμανικού Τύπου με τα οποία επλήγη η Ελλάδα από τις αρχές του 2010 και στα οποία απήντησε με αναμενόμενα δριμύ ύφος ο ελληνικός Τύπος οδήγησε σε μια πρωτοφανή επιδείνωση των ελληνογερμανικών σχέσεων. Ως αντίδραση σε αυτό το κλίμα ελήφθη κοινή απόφαση του Έλληνα πρωθυπουργού, κ. Γ. Παπανδρέρου, και της Γερμανίδας καγκελαρίου, κ. A. Merkel, προς βελτίωση και σύσφιγξη των σχέσεων αυτών. Ως πρώτη ενέργεια στις 24 Ιουνίου 2010 στο Υπουργείο Εξωτερικών της Ελλάδος υπογράφηκε από εκπροσώπους της ελληνικής και της γερμανικής κυβερνήσεως «Κοινή Δήλωση για την Ενίσχυση της Ελληνογερμανικής Συνεργασίας».\nΣτο πλαίσιο αυτού του προγράμματος το Υπουργείο Εξωτερικών της Ομοσπονδιακής Δημοκρατίας της Γερμανίας κάλεσε στο Βερολίνο από 2 έως 8 Οκτωβρίου για συμμετοχή στο πρόγραμμα "Mediendialog" τους Έλληνες δημοσιογράφους κα Ξένια Κουναλάκη (Καθημερινή), κον Άγγελος Αθανασόπουλος (Το Βήμα), κον Κωνσταντίνος Τσαπόγας (Ελευθεροτυπία), κα Δανάη Δασοπούλου (Πρώτο Θέμα), κα Οντίν Λιναρδάτου (ΕΡΤ), κον Γιώργος Φελλίδης (Σκάι), κα Αθηνά Κουφοπάνου (Mega), κον Γιάννης Μανδαλίδης (www.in.gr), κον Γιάννης Φλώρος (Έθνος), κον Αθανάσιος Αδαμόπουλος (Ναυτεμπορική).\nΣτο πλαίσιο αυτό, αποφασίσθηκε η πρόσκληση Γερμανών δημοσιογράφων στην Αθήνα για την περίοδο από 26ης έως 31ης Οκτωβρίου 2010.\nΤην ευθύνη της διοργάνωσης έφερε το Παράρτημα Βερολίνου του Ελληνικού Ιδρύματος\nΣτο ταξίδι συμμετείχαν οι εξής δημοσιογράφοι: κα Heike Gerold (Tageszeitung - Βερολίνο), κα Amber Sayah (Stuttgarter Zeitung - Στουτγάρδη), κα Corinna Schulz (Kölner Stadt-Anzeiger - Κολωνία), κος Manfred Ertel (Der Spiegel – Αμβούργο), κος Gerald Giesecke (ZDF Aspekte – Τηλεοπτικός σταθμός), κος Nikolaus Harbusch (Bild-Zeitung, Βερολίνο), κος Harald Jähner (Berliner Zeitung - Βερολίνο), κος Wolfgang Luef (Süddeutsche Zeitung – Μόναχο), κος Bernhard Schulz (Der Tagesspiegel - Βερολίνο).\nΤο πρόγραμμα του ταξιδιού σε μορφή pdf\nΤετάρτη, 3 Νοεμβρίου 2010, 8.00 μ.μ.\n«Ορόσημα ελληνο-γερμανικών σχέσεων»\nΒιβλιοπαρουσίαση και συζήτηση. Συμμετέχουν:\nΓεράσιμος Αλεξάτος, Διπλ. Μηχ., συγγραφέας\nΕυάγγελος Χρυσός, πρόεδρος της Εκτελεστικής Επιτροπής του Ιδρύματος της Βουλής των Ελλήνων για τον Κοινοβουλευτισμό και τη Δημοκρατία\nProf. Dr. Hans-Joachim Gehrke, ιστορικός, πρόεδρος του Γερμανικού Αρχαιολογικού Ινστιτούτου\nΜίλτος Πεχλιβάνος, καθηγητής νεοελληνικής λογοτεχνίας στο Ελεύθερο Πανεπιστήμιο Βερολίνου\nDr. Wolfgang Schultheiß, πρέσβης\nΣυντονισμός: Wolfgang Schultheiß, πρέσβης\nΌταν το καλοκαίρι του 2008 συναντηθήκαμε για να σχεδιάσουμε το πρόγραμμα των Οροσήμων των ελληνο-γερμανικών σχέσεων, δεν φανταζόμασταν πόσο επίκαιρο θα ήταν το θέμα στον καιρό που θα γινόταν το συμπόσιο. Σήμερα η Ελλάδα είναι δυστυχώς πρώτο θέμα στην Ευρώπη. Τα μέσα μαζικής ενημέρωσης και οι ειδήμονες επιδιώκουν να τραβήξουν την προσοχή με υπονοούμενα ή με ευρηματικά σχόλια για την κοινωνική πραγματικότητα στην Ελλάδα και τη μελλοντική εξέλιξη της οικονομίας της. Ωστόσο, για τους περισσότερους από αυτούς ισχύει ότι δεν γνωρίζουν σχεδόν τίποτε για την Ελλάδα μετά το Μέγα Αλέξανδρο. Αυτό το κενό προσπαθεί να καλύψει, εν μέρει, ο τόμος Ορόσημα ελληνο-γερμανικών σχέσεων των τελευταίων δύο αιώνων.\nWolfgang Schultheiß, Ευάγγελος Χρυσός\nΠέμπτη, 11 Νοεμβρίου 2010, 8 μ.μ.\nΒιβλιοπαρουσίαση και συζήτηση με τη συγγραφέα Κάλλια Παπαδάκη\nΣυντονισμός, μετάφραση αποσπασμάτων στα γερμανικά: Birgit Hildebrand\nΣτα γερμανικά, είσοδος ελεύθερη.\nΤα έξι διηγήματα της συλλογής Ο ήχος του ακάλυπτου (εκδόσεις Πόλις, Αθήνα 2009) εστιάζονται σε έξι διαφορετικά πρόσωπα και εν μέρει άκρως διαφορετικούς χαρακτήρες που ζουν στην ίδια πολυκατοικία, κάπου στη σύγχρονη Αθήνα. Οι αφηγήσεις τους περιγράφουν έναν χαρακτηριστικό μικρόκοσμο, μινιατούρα της νεοελληνικής αστικής πραγματικότητας με όλο της τον παραλογισμό, τη βιαιότητα, τη μοναξιά και την επιπολαιότητα. Το πρώτο βιβλίο της Κάλλιας Παπαδάκη είχε εξαιρετική αντιμετώπιση από τον Τύπο και το αναγνωστικό κοινό και συγκαταλέγεται στις σημαντικότερα νέα βιβλία του 2009.\nΗ Κάλλια Παπαδάκη γεννήθηκε στο Διδυμότειχο το 1978 και μεγάλωσε στη Θεσσαλονίκη. Σπούδασε οικονομικά στις ΗΠΑ, στο Bard College και στο Πανεπιστήμιο Brandeis. Η συλλογή διηγημάτων O ήχος του ακάλυπτου είναι το πρώτο της βιβλίο και τιμήθηκε με το βραβείο πρωτοεμφανιζόμενου συγγραφέα του περιοδικού "Διαβάζω".


admin on 14 Σεπτεμβρίου 2017 . BLOG\nΔυστυχώς, παρατηρούμε πως σε περιπτώσεις σφαλμάτων, δεν ακολουθούνται πάντα οι κατάλληλες ενέργειες αντιμετώπισης αυτών των σφαλμάτων, είτε λόγω άγνοιας είτε για άλλους λόγους. Το αποτέλεσμα είναι ότι γίνονται ενέργειες που είναι κοστοβόρες και αφορούν είτε την αντικατάσταση είτε τον έλεγχο του μετασχηματιστή, ενώ θα μπορούσαν τα σφάλματα αυτά να διορθωθούν με απλούστερες και λιγότερο κοστοβόρες ενέργειες.\nΣτη συνέχεια, θα αναφερθούμε στα 3 συχνότερα σφάλματα που δημιουργούνται κατά την εγκατάσταση ενός μετασχηματιστή καθώς και στον ορθό τρόπο αντιμετώπισης αυτών.\n1. Μεταβολή του συνδεδεμένου φορτίου\nΣε πολλές περιπτώσεις, οι ανάγκες των χρηστών αλλάζουν και συνήθως αυξάνονται. Για παράδειγμα, μία συχνή περίπτωση είναι η αντικατάσταση – για λόγους εξοικονόμησης ενέργειας και κόστους – δύο λαμπτήρων πυρακτώσεως των 40W με δύο λάμπες LED των 10W.\nΠολλές φορές, ο ηλεκτρολόγος – εγκαταστάτης προτείνει την αντικατάσταση του μετασχηματιστή με έναν μεγαλύτερης ισχύος. Αυτό όμως που πρέπει να προηγηθεί της αντικατάστασης, είναι ο έλεγχος της επάρκειας ισχύος του υφιστάμενου μετασχηματιστή.\nΕάν ο υφιστάμενος μετασχηματιστή είναι 80VA, τότε ο μετασχηματιστής αυτός επαρκεί και επιπλέον, δίνει τη δυνατότητα προσθήκης άλλης μίας λάμπας LED ίδιας ισχύος. Επομένως, η αντικατάστασή του δεν είναι η ενδεικνυόμενη λύση και οδηγεί σε αδικαιολόγητα έξοδα.\nΑπό την άλλη πλευρά, αν οι δύο λάμπες πυρακτώσεως αντικατασταθούν με τέσσερις λάμπες LED, τότε αυτό συνεπάγεται την επέκταση του φορτίου. Σε αυτή την περίπτωση, ο έλεγχος επάρκειας ισχύος του μετασχηματιστή θα μας δείξει ότι η ισχύς του υφιστάμενου μετασχηματιστή δεν επαρκεί, οπότε ο μετασχηματιστής θα πρέπει να αντικατασταθεί με έναν μεγαλύτερης ισχύος. Στην αύξηση της αναγκαίας ισχύος του μετασχηματιστή συμβάλει ο χαμηλός συντελεστής ισχύος (συνημίτονο) που παρουσιάζουν οι λάμπες LED.\nΘα πρέπει να δοθεί ιδιαίτερη προσοχή στην αναγραφόμενη ισχύ του μετασχηματιστή. Εάν ο μετασχηματιστής είναι πιστοποιημένος, τότε η αναγραφόμενη ισχύς του είναι και η πραγματική του ισχύς. Εάν όμως ο μετασχηματιστής δεν είναι πιστοποιημένος, τότε θα πρέπει να αγορασθεί ένας μετασχηματιστής με μεγαλύτερη αναγραφόμενη ισχύ, ώστε να καλύψει τις ανάγκες του φορτίου, το οποίο όμως συνεπάγεται μεγαλύτερο κόστος αγοράς.\n2. Λανθασμένη επιλογή προστασίας του μετασχηματιστή\nΈνα πολύ συχνό σφάλμα είναι ότι ο εγκαταστάτης επιλέγει την ασφάλεια της γραμμής για την ασφάλιση στην έξοδο (του δευτερεύοντος) του μετασχηματιστή, με αποτέλεσμα ο μετασχηματιστής να παραμένει απροστάτευτος.\nΓια παράδειγμα, αν για την ασφάλεια μιας γραμμής απαιτείται ασφάλεια 10Α, και ο μετασχηματιστής είναι 230/230V 500VA, για την προστασία του μετασχηματιστή θα πρέπει να τοποθετηθεί στο δευτερεύον του ασφάλεια 2Α.\nΟι πιστοποιημένοι μετασχηματιστές EMMIS αναγράφουν στην πινακίδα τους τη σωστή ασφάλεια με την οποία θα πρέπει να συνδεθεί η έξοδος του μετασχηματιστή, ενημερώνοντας σχετικά τον ηλεκτρολόγο εγκαταστάτη.\nΈνα ακόμα πολύ συχνό σφάλμα είναι η επιλογή και τοποθέτηση ασφάλειας λανθασμένης καμπύλης αναφορικά με την είσοδο του μετασχηματιστή, παρόλο που η συγκεκριμένη ασφάλεια μπορεί να είναι σωστή αναφορικά με το ονομαστικό ρεύμα.\nΑυτό έχει ως αποτέλεσμα το να ρίχνει ο μετασχηματιστής την ασφάλεια, δίνοντας στον ηλεκτρολόγο – εγκαταστάτη την εσφαλμένη εντύπωση ότι είναι βραχυκυκλωμένος. Στην περίπτωση αυτή, ο εγκαταστάτης – λανθασμένα – προτείνει την αντικατάσταση ή τον έλεγχο του μετασχηματιστή.\nΗ ορθή λύση του συγκεκριμένου προβλήματος είναι η αντικατάσταση της ασφάλειας με μία ασφάλεια καμπύλης D ή Κ, καθώς κατά την εκκίνηση του μετασχηματιστή δημιουργούνται επιρρεύματα εκκίνησης (inrush currents) που είναι μεν στιγμιαία, αλλά πολλαπλάσια του ονομαστικού.\nΗ αντικατάσταση της ασφάλειας συνεπάγεται πολύ μικρότερο κόστος σε σχέση με την αντικατάσταση ή τον έλεγχο του μετασχηματιστή.\nΗ ασφάλιση του μετασχηματιστή, θα πρέπει να προδιαγράφεται και τοποθετείται κατά την εγκατάσταση ώστε να απαλείφεται η περίπτωση του σφάλματος, το οποίο – αν και όταν συμβεί – συνεπάγεται πολύ μεγαλύτερο κόστος αντικατάστασης του κατεστραμμένου φορτίου και του ίδιου του μετασχηματιστή, συγκριτικά με την αρχική αγορά και εγκατάσταση ασφάλειας.\n3. Λανθασμένη επιλογή χώρου εγκατάστασης\nΈνα άλλο σφάλμα που παρατηρούμε είναι ο χώρος στο οποίο αποφασίζεται να εγκατασταθεί ο μετασχηματιστής. Πολλές φορές, ο μετασχηματιστής τοποθετείται σε κάποιο στεγανό ερμάριο, μαζί με άλλες διατάξεις ασφάλισης, χωρίς τον απαραίτητο αερισμό.\nΗ τοποθέτηση ενός μετασχηματιστή μέσα σε ένα τέτοιο ερμάριο είναι λανθασμένη διότι οδηγεί τον μετασχηματιστή σε υπερθέρμανση, με αποτέλεσμα την αύξηση των απωλειών του. Χωρίς τον απαραίτητο αερισμό η θερμοκρασία του μετασχηματιστή τείνει να εξισωθεί με την θερμοκρασία περιβάλλοντος. Οι θερμοκρασίες περιβάλλοντος και ερμαρίου έχουν άμεση αλληλεπίδραση με την θερμοκρασία του μετασχηματιστή. Όσο ο μετασχηματιστής λειτουργεί σε κατάσταση υπερθέρμανσης, τα μονωτικά του υλικά γηράσκουν γρηγορότερα, ανάλογα με το βαθμό υπερθέρμανσης στον οποίο υπόκεινται. Με την καταστροφή των μονωτικών υλικών, ο μετασχηματιστής θα χρειαστεί αντικατάσταση άμεσα. Επίσης, όταν ο μετασχηματιστής λειτουργεί σε κατάσταση υπερθέρμανσης, η πραγματική του ισχύς μειώνεται.\nΤο γεγονός αυτό πολλαπλασιάζει τα κόστη συντήρησης που προκύπτουν, καθώς στο κόστος αγοράς των νέων μετασχηματιστών θα προστεθούν και τα κόστη εξαγωγής και εγκατάστασης αυτών.\nΗ εγκατάσταση μετασχηματιστή πρέπει να γίνεται σε ειδικά μεταλλικά κουτιά με φυσικό αερισμό ή σε στεγανά ερμάρια εξοπλισμένα με τους απαραίτητους στεγανούς ανεμιστήρες και φίλτρα, ώστε να διασφαλιστεί η σωστή λειτουργία των μετασχηματιστών και να μειωθούν τα κόστη συντήρησης.\nΜε σκοπό την καλύτερη εξυπηρέτηση των αναγκών μιας ηλεκτρολογικής εγκατάστασης, οι πιστοποιημένοι μετασχηματιστές EMMIS από την ισχύ των 2KVA και πάνω (για τους μονοφασικούς μετασχηματιστές), κατασκευάζονται και με βαθμό προστασίας IP20 (προστασία από επαφή).\nΓια ισχύ κάτω των 2kVA η EMMIS έχει σχεδιάσει και κατασκευάσει ειδικά μεταλλικά κουτιά με ανοίγματα για τον απαραίτητο αερισμό και την ευκολότερη και σωστή εγκατάσταση των μετασχηματιστών.\nΟι τριφασικοί μετασχηματιστές έχουν την δυνατότητα να κατασκευαστούν με βαθμό προστασίας IP20 από την ισχύ του 1kVA.\nΟι πιστοποιημένοι μετασχηματιστές EMMIS κατασκευάζονται για θερμοκρασία περιβάλλοντος 40°C, γεγονός που σημαίνει ότι αποδίδουν τα ονομαστικά τους μεγέθη μέχρι και αυτή την θερμοκρασία περιβάλλοντος.\nΣύμφωνα με τις εσωκλειόμενες οδηγίες χρήσης και εγκατάστασης, η τοποθέτηση τους θα πρέπει να γίνεται σε χώρο που αερίζεται επαρκώς, ή σε στεγανό ερμάριο με συστήματα εξαναγκασμένης ψύξης (στεγανούς ανεμιστήρες και φίλτρα). Οι οδηγίες αυτές περιγράφουν αναλυτικότατα τις απαραίτητες ενέργειες και συνθήκες που πρέπει να τηρούνται κατά την εγκατάσταση ενός μετασχηματιστή.\nΤο τεχνικό τμήμα της εταιρείας EMMIS είναι πάντα στην διάθεση των ηλεκτρολόγων εγκαταστατών, οι οποίοι είναι και οι μόνοι αρμόδιοι για την επιλογή και εγκατάσταση ενός μετασχηματιστή, για οποιαδήποτε υποστήριξη, συμβουλή και πρόταση επιλογής μετασχηματιστή.


«Πως τα βλέπεις τα πράγματα, ποιος προηγείται;» Γιατί είναι δύσκολα τα προγνωστικά… | AegeaNews\nΑρχική Στήλες DEN MASAME «Πως τα βλέπεις τα πράγματα, ποιος προηγείται;» Γιατί είναι δύσκολα τα προγνωστικά…\nΌπου και να πας αυτές τις μέρες, το σύνηθες ερώτημα που ακούς είναι «πως τα βλέπεις τα πράγματα, ποιος προηγείται;»\nΣίγουρα, το γεγονός ότι οι δημοσκοπήσεις που έγιναν, σε ότι αφορά το δήμο Κω τουλάχιστον (γιατί για την Περιφέρεια δημοσιοποιήθηκαν) δεν έδειξαν εξαρχής σαφές προβάδισμα.\nΆρα, όλοι ευελπιστούν στο κλίμα και την «παράσταση νίκης» της «τελευταίας στιγμής».\nΕπομένως, από τη μια έχει να «ζυγίσει» (όποιος επιχειρεί να δώσει απάντηση σε αυτό το ερώτημα) τα «βαριά ονόματα» των ψηφοδελτίων ανά δημοτική ενότητα και ανά τοπική Κοινότητα, όπως κατατέθηκαν στο Πρωτοδικείο επισήμως, πια.\nΚαι από την άλλη το κλίμα δυσαρέσκειας ή ανατροπής.\nΤόσο η Περιφερειακή αρχή Χατζημάρκου, όσο και η Δημοτική αρχή Κυρίτση -παρά τις όποιες αποχωρήσεις στελεχών τους για διάφορους λόγους- έχουν κρατήσει «βάρια» ονόματα (ψηφοσυλλεκτικά).\nΣτον αντίποδα, οι άλλες υποψήφιες παρατάξεις επιχειρούν να καρπωθούν την δυσαρέσκεια και τη φυσική φθορά της εξουσίας, με τα δικά τους επίσης «ισχυρά» χαρτιά (και τις όποιες «μεταγραφές») σε ότι αφορά τις υποψηφιότητες.\nΣτην πολύ πιθανή δεύτερη Κυριακή λοιπόν, ρόλο θα παίξει, αφενός η ποσοστιαία διαφορά μεταξύ του πρώτου και του δεύτερου αλλά και οι σχέσεις που έχουν αυτοί που θα προκριθούν με τους μικρότερους συνδυασμούς και τους επικεφαλής τους.\nΑπό αυτή την άποψη αν θα επιτευχθεί η ανατροπή στην Περιφέρεια ή στο Δήμο θα εξαρτηθεί τόσο από το πόσο ισχυρό είναι το «ρεύμα» αυτό στην κοινωνία, αλλά και από το κατά πόσο θα μπορέσουν «μιλήσουν» οι δύο πρώτοι, κατευθείαν, στους ψηφοφόρους των μικρότερων παρατάξεων.\nΚαθώς, δεν αποκλείεται να υπάρξουν φυσικά μεταξύ πρώτης και δεύτερης Κυριακής και «προγραμματικές συμφωνίες» μεταξύ του πρώτου ή του δεύτερου με τον τρίτο κ.ο.κ.\nΣτην περίπτωση αυτή, τα προγνωστικά θα είναι ακόμα περισσότερο παρακινδυνευμένα.\nΤο μόνο σίγουρο, είναι, πως με το όποιο αποτέλεσμα λόγω της εμπλοκής των κομματικών μηχανισμών τόσο στο δήμο, όσο και στην περιφέρεια, αμέσως μετά τις εκλογές αναμένεται να υπάρξουν πολλά κομματικά παρατράγουδα (θα βγουν τα «μαχαίρια», όπως λέμε).\nΧαρακτηριστικό παράδειγμα η τοπική ΝΔ η οποία αν και κόμμα εξουσίας, είναι σχεδόν τριχοτομημένη σε επίπεδο δημοτικών εκλογών, όπως είναι και σε περιφερειακό επίπεδο.\nΑλλά και η συνύπαρξη στελεχών κυρίως της ΝΔ και του ΣΥΡΙΖΑ στα ίδια ψηφοδέλτια δημιουργεί ένα «εκρηκτικό μείγμα» για την όποια επόμενη μέρα… που δεν θα μας κάνει να πλήξουμε, καθόλου!\nΚοτης 10 Μαΐ 2019 at 7:38:19\nΟ λαός μιλησε. Η ανατροπή ερχεται. Κυριτσης τελος. Τέλος η στασιμότητα η απραξια η κακια η εκδικητικοτητα η αλαζονεια ο διχασμος. Ο λαός θέλει δημαρχο με ήθος με ανοιχτές πόρτες στους πολίτες ενότητα και δουλειά πολύ δουλειά για μια ισχυρή κω.\nΚεφαλος 11 Μαΐ 2019 at 13:45:29\nΦίλε κοτη έχεις μπερδέψει της τετραετίες\nΚεφαλος 11 Μαΐ 2019 at 18:43:05\nΦίλε κότη μπερδέψες τη τετραετία.\nΠΟΛΙΤΙΚΟΣ ΑΝΑΛΥΤΗΣ 10 Μαΐ 2019 at 10:20:20\nΑγαπητέ φίλε Γιάννη το πρώτο λάθος σου στην πολιτική ανάλυση που κάνεις είναι να ταυτίζεις με την ίδια λογική δύο ανώνυμα πράγματα. Την Περιφέρεια και τον Δήμο. Το δεύτερο λάθος η αντιμετώπιση της κατάστασης στον Δήμο με μια συνηθισμένη και κοινότυπη λογική. Μιλάς για φυσιολογική φθορά. Ποια φυσιολογική φθορά. Εδώ μιλάμε για κατάρρευση της παράταξης του κυρίου Κυρίτση εξ αιτίας της απραξίας του και των εγκληματικών πράξεων του. Αλλά και της ειρωνείας και της αλαζονείας του. Αγνοείς εντελώς την μοναδική αιτία εξ αιτίας της οποίας δημιουργήθηκαν δύο ολόκληρες αντίπαλες του κυρίου Κυρίτση παρατάξεις που είναι ο κύριος Κυρίτσης. Λαθεμένα εμπλέκεις με απλοϊκό τρόπο τα κόμματα όταν είναι γνωστό ότι η επιρροή τους στις δημοτικές εκλογές φτάνει στο 7% το ανώτερο. Αγαπητέ Γιάννη οι εκλογές για τον κύριο Κυρίτση ήταν χαμένες εδώ και τρεις μήνες όταν εμφανίστηκε και άλλος αντίπαλος που συσπείρωσε το 70% των πολιτών του είχε γυρίσει την πλάτη.\nΑνώνυμος 15 Μαΐ 2019 at 14:09:33\nΕλεος.Ο Κάθε ενας λεει ότι του κατεβει λες και ο κοσμος δεν ζει στη Κω.Ποιος είναι ο Νικηταράς;Ενας πρωην αποτυχημένος;Τι ακριβως αλαξε για να τον ψηφισει καποιος αν δεν είναι συγγενης η εχει προσωπικα οφέλη;Θα τρελαθούμε;Σας λειπουν οι συνεργατικες η το σπρώξιμο των δικο μας παιδιων;Τα ξεχασατε αυτά;Γιαυτο κοσμος γυρισε την πλατη στον Νικηταρά…που ξεχνατε ότι εχει κανει και δήμαρχος.Δεστε τα αποτελέσματα του.Ειπε ότι εκανε κατι λαθος;Θα κανει κατι άλλο τωρα;Το μονο που εχει αλαξει είναι ότι το στηριζει ο Συριζα.Δεν ξερω ποσο καλο είναι αυτό.Η Κως εχει δημαρχο και μαλιστα καλο.Φανταστητε τι θα είχαμε γινει αν είχαμε καποιο άλλο.Στη καλυτερη να είχαμε γινει Λέσβος.Εξαλου αυτή είναι η βασικη κατηγορια στο Κυριτση…που δεν ηταν τοσο καλος οσο ο δήμαρχος της Λέσβου.Καλα κρασια.Οσο για τα πρωτοστελεχη του καθενα τα εχουμε δει….θα αφησουν τη δουλεια τους οι δικηγοροι να ασχοληθουν με τα κοινα;Απλα εχουν προσωπικα με τον Κυριτση.\nΑνώνυμος 10 Μαΐ 2019 at 13:20:53\nΒασικα στη Κω δεν υπαρχει ΝΔ.Καποιοι συμφεροντολογοι που δρουν βαση προσωπικων συμφερόντων υπαρχουν.Θα ηταν πολύ καλυτερο για τη ΝΔ να διαλυθει η τοπικη η οποια μονο βαριδια προκαλει στο κομμα.Οσο για το δημο,αληθεια εχετε καταλαβει τι γινετε;Ξερουμε τι θεση και το εργο του δημαρχου,κακο καλο.Ξερουμε τη κ Ρουφα τοσα χρονια στο δημοτικο συμβουλειο,τις θεσεις της για τους μετανάστες,τους υπαλληλους του δημου τις συνεργατικες κλπ.Ο Ξαφνικα εμφανιζόμενος Νικηταράς μετα από 4 χρονια τι πρεσβευει;Ποιες είναι οι θεσεις του και ποτε θα τις μαθουμε;Μεχρι τωρα στην αρχη κατεβηκε σαν χωροφυλακας σε δημοτικες επιχειρήσεις να κανει τσαμπουκα και εφαγε τα μουτρα του αφου εθαψε το θεμα.Ξεφνικα βγαινουν και καποιοι δικηγοροι και τον στηριζουν.Αληθεια πιστευετε ότι θα αφησουν τις δουλειες τους να ασχοληθουν με το δημο;Απλα καποια εξηπυρετηση δικια του η για αλλον κανουν.Εχει ξαναγινει ένα κομμα και μαλιστα εξουσιας να μην δινει χρισμα σε κανεναν και ο προεδρος της τ.ο να κατεβαινει ….συμβουλος με καποιον;Ολα αυτά σε ένα τοπο που ολοι…γνωριζόμαστε.Καλα κρασια.\nΓυναίκα δήμαρχο ψηφίζει το νησι 10 Μαΐ 2019 at 15:06:58\nΑπλά είναι τα πραγματα\nΤα ταμεία θα κάνουν λογαριασμό 10 Μαΐ 2019 at 16:10:31\nΣε Μαρίνα και Λιμενικό!\nΚΡΥΦΗ ΔΗΜΟΣΚΟΠΗΣΗ ΑΠΡΙΛΙΟΥ 10 Μαΐ 2019 at 21:00:10\nΚΥΡΙΤΣΗΣ 37% ΝΙΚΗΤΑΡΑΣ 30% ΡΟΥΦΑ 19% ΜΑΚΡΗ 4% ΑΝΑΠΟΦΑΣΙΣΤΟΙ 10%\nNoname 11 Μαΐ 2019 at 0:41:25\nΝικηταρας 42% Κυριτσης 32% ρουφα 15% Μακρη 4% άκυρα / λευκά κάντε πρόσθεση\nΚως 11 Μαΐ 2019 at 1:33:49\nΑπορώ με κάποιους πραγματικά όμως γι αυτό πάμε μπροστά. Τι σκ@τα έκανε ο κυριτσης;;;;;Διώξτε αμέσως τους μετανάστες από το Πυλι για να πάρετε ψήφους κοπρόσκυλα όλοι σας….που μόλις θέλετε ψήφους έρχεστε και γλυφετε τρέχοντας τα σάλια σας , κι ύστερα η μυταρα να και δε μας γνωρίζετε κιόλας γιατί είστε δήθεν κάποιοι αι από δω ρε ζώα…..καθαρίστε το χωριό πρώτα από δαύτους, κότες όλοι οι Άντρες που τα ξύνουν και δε κάνουν τίποτα!!!!!!!\nΠυλι 15 Μαΐ 2019 at 21:24:27\nΤι φταίει ο Κυριτσης βρε;;;;Αυτός αντιστάθηκε οταν ο δικός σου ηταν αραχτος στην πολυθρόνα του!!!!Αυτός αντιμετωπίσε μεταναστευτικό σεισμό και καπιταλ κοντρολ, ΠΟΥ ΗΤΑΝ Ο ΔΙΚΌΣ ΣΟΥ;;;;;\nΔημοσιογράφος 11 Μαΐ 2019 at 1:58:04\nΓυναίκα Δήμαρχος τέλος η μόνη που φοράει παντελόνια.. Ρουφα μαζί σου έχεις κερδίσει πολύ έδαφος.. Απλά φοβούνται να το πουν.. Θα είσαι η έκπληξη.. Ρουφα. Κυριτσης και Νικηταράς τελευταίος γιατί κρύφτηκες από παντού\nΑνώνυμος 12 Μαΐ 2019 at 8:04:22\nΚούνια που σας κουναγε. Νικηταρας πρώτη κυριακη\nΑνώνυμος 12 Μαΐ 2019 at 18:46:50\nΟι βρυκόλακες και οι δικηγόροι που μόνο για το συμφερον είναι πίσω από τον Νικηταρά τι περιμένουν να κάνει και δεύτερο ΧΟΤ σποτ μαζί με τον Καματερό.αντε γεια\nΚωος 13 Μαΐ 2019 at 0:20:07\nΤο πρώτο νούμερο του ΣΥΡΙΖΑ το έχει ο κυριτσης την αλήθεια. Α γράφετε,όχι όπως σας συμφέρει,\nΝίκος 14 Μαΐ 2019 at 19:35:25\nΝα φύγει ο Κυρίτσης και ας έρθει όποιος θέλει, τόσο χάλια δεν θα είναι!\nΕΡΓΑ ΚΥΡΙΤΣΗ 14 Μαΐ 2019 at 22:25:11\nΔΥΝΑΜΗ ΑΡΠΑΓΗΣ ΔΥΝΑΜΗ ΛΕΗΛΑΣΙΑΣ ΔΥΝΑΜΗ ΔΙΑΠΛΟΚΗΣ ΔΥΝΑΜΗ ΜΑΣΑΣ ΔΥΝΑΜΗ ΑΜΙΑΝΤΟΥ 14 Μαΐ 2019 at 22:26:11\nΔΕΛΤΙΟ ΤΥΠΟΥ ΠΑΡΑΤΑΞΗΣ ΟΡΑΜΑ: Ποια ήταν η πρώτη απόφαση που έλαβε η κα Πη ως πρόεδρος της ΚΕΚΠΑΠΥΑΣ τον Σεπτέμβριο του 2014;;\nΤΟ ΝΗΣΙ ΧΑΝΕΤΑΙ 14 Μαΐ 2019 at 22:39:08\nΠρος ΟΛΟΥΣ τους τοπικούς φορείς. Βάλτε ταβάνι στο All inclusive. Το 80 ξεκινήσαμε με 30 Χιλ. Έπειτα 50χιλ 80 Χιλ 100χιλ φτάνουμε στης 150 Χιλ…. Που πάμε…. 🤔Χθες είδα 4 μπλε αμάξια από ένα νέο all enclusive με το όνομα του ξενοδοχείου που βρίσκεται σε ένα μακρινό χωριό του νησιού. Προχθές άλλο περιστατικό με ενοικιαζομενα ποδήλατά all enclusive. Με λίγα λόγια τα all enclusive παρέχουν σχεδόν τα πάντα πλέον. Δεν χρειάζεται να δουλεψη ο Σταμάτης, ο Γιώργος, ο Λάκης που έχουν ενοικίασης αυτοκινήτων χρόνια τώρα στο νησί η ποδήλατα, γιατί τα all Τα έχουν όλα. Καταστήματα κτλπ είδη υπάρχουν γενικά ότι ζήτησης το έχουν. Καταλήγοντας θέλω να πω πως για να δουν το λιμάνι τα αρχαία και την ομορφιά του νησιού θα πρέπει να βγουν έξω και να βρουν κάτι που να μην το έχουν μέσα στο πακέτο τους. Δηλ τίποτα, όλα τα έχουν.\nΤΟ ΝΗΣΙ ΧΑΝΕΤΑΙ 2 14 Μαΐ 2019 at 22:39:31\nΣυμπέρασμα αν βγουν όλοι έξω, τη θα γίνει με τους δρόμους; έχουμε πάρκιν για 150χιλ κόσμο; Στην ουσία φορτονουμε το νησί και επωφελούνται μόνο τα πρακτορεία. Μιλάμε για το νοσοκομείο. Γιατί να μην έχουν τα all και ένα ιατρείο με ασθενωφορο να μεταφερουν των κόσμο τους.; Γιακουτσια έχουν, Σάουνες έχουν; όλα τα έχουν, ας βγει μια νομοθεσία να τους βάλει έξτρα μια παροχή για τους πελάτες που χρήζουν ιατρική περίθαλψη. Το νησί ερημωνη ενώ φιλόξενη 1.500.000.000μυριο κόσμο. Δημ αρχή και γενικότερα όλο το νησί πρέπει να ξεσηκωθεί και να βρεθεί λύση. Σήμερα βρήκα και μια φώτο με κάποιες παροχές που αφορούν την εστιάσει και όχι μόνο. Εσείς πείτε μου γιατί το νησί να χρειάζεται 150000000 κόσμο για να μαζεύει ότι περισσεύει, και να ζει με 4 μήνες Δουλειά;\nΝα και ένας που πήρε χαμπάρι ότι όλοι οι υπόλοιποι αποσιωπούν.. 15 Μαΐ 2019 at 4:00:24\nΜάλλον έπρεπε να κατέβεις για σύμβουλος..Όλοι κοιμούνται ή ψιλο-βολεύονται ακόμα ,σε λίγο θα καταλάβουν και θα νιώσουν όλα όσα γράφεις,αλλά και ακόμα τρισχειρότερα. Το Νησί αυτό θα συμπλέει με το όνομα του στην κυριολεξία. Στ αρ…. τους όλοι οι υποψήφιοι και οι βολεμένοι,αν όλοι εμείς περνάμε τέτοιους χειμώνες όπως τους τελευταίους.\nΧμμμ 15 Μαΐ 2019 at 15:33:12\nΥπάρχει ένα θεματάκι σε όλα αυτά. Εσείς σαν μαγαζάτορες τα θέλετε όπως στην δεκαετία του 80 και του 90. Και πολύ καλά κάνετε, μόνο που τα πράγματα άλλαξαν. Πόσα θέλει μια οικογένεια 4 ατόμων για να φάει έξω καθημερινά; Ας πούμε 20 ευρώ για τα πρωινά, 60 για το μεσημεριανό και 60 για το βραδινό. Αν βάλουμε και καφέδες, παγωτά και «ποτάκια» φτάνουμε εύκολα στα 200 την ημέρα. Υπάρχουν και αυτοί αλλά είναι λίγοι. Εσείς λέτε καλύτερα 100.000 τέτοιους παρά 100.000 τέτοιους και άλλους 900.000 από τους άλλους. Μόνο που δεν μπορείτε εσείς να αποφασίσετε για το ποιος θα έρθει οπότε φροντίστε να παρέχετε καλές υπηρεσίες σε καλές τιμές ώστε αρκετοί από τους 900.000 να έρθουν σε σας.\nΔΗΜΟΣΚΌΠΗΣΗ 786 ΑΤΟΜΩΝ ΑΠΟ ΟΛΟ ΤΟ ΝΗΣΊ 15 Μαΐ 2019 at 3:37:17\n43%Κυριτσης, 34%Νικιταρας, 21%Ρουφα, 2%Μακρη\nγνωριζων 15 Μαΐ 2019 at 7:56:08\nμαλλον πανικος σας επιασε. 49% νικηταρασ με ανοδικη ταση. 29% κυριτσης 13% ρουφα, 4% κικη 5% αναποφασιστοι. βγαλτε συμπερασμα. κυριτσης τετελεσται.\nΚΩΣ 16 Μαΐ 2019 at 5:39:48\nΚυριτσης Δημαρχος ξανα!!!!!Ο κοσμος θέλει σταθερους ανθρωπους να τον δοιηκουν, να υπάρχει εμπιστοσύνη!!!!Ποσα λαθη εχετε κανει μεχρι τωρα;;;;;\nΒΡΕ ΤΕΝΕΚΕ ΞΕΓΑΝΩΤΕ,ΞΕΧΑΣΕΣ ΝΑ ΒΑΛΕΙΣ ΤΑ ΛΕΥΚΑ ΚΑΙΑΚΥΡΑ. 15 Μαΐ 2019 at 17:03:13\nΚΑΙ ΜΑΘΕ ΟΤΙ Ο ΝΙΚΗΤΑΡΑΣ ΜΕΧΡΙ ΤΙΣ 26 ΤΟΥ ΜΗΝΑ ΘΑ ΦΤΑΣΕΙ ΤΟ 50 ΚΑΙ ΕΝΑ,ΓΙΑΤΙ ΤΩΡΑ ΠΑΙΖΕΙ ΣΤΟ 46 ΜΕ 47.\nΠΥΘΑΡΙ 16 Μαΐ 2019 at 5:44:11\nΒρεε Κούβα!!!με πιους θα φτάσει το 50%;;;;θα φατε πολυ μαύρο!!!Δημαρχος ξανά Κυριτσης!!!!Σταθερότητα, οχι τα παραταω και φευγω!!!!\nΧΩΡΙΑΤΗΣ 25 Μαΐ 2019 at 16:13:53\nΤο Νησί διαλύεται...το καρκίνωμα του All Inclussive ,έχει εισχωρήσει βαθιά στην Κοινωνική Οικονομία 15 Μαΐ 2019 at 15:49:17\nκαι διαλύει τα πάντα.Άνιση Φορολογική μεταχείρηση ,άνιση κατανομή βαρών,άνισο κηνύγι απ την ΑΑΔΕ..κανένας έλεγχος απ τα αρμόδια όργανα στους ‘επενδυτές’..έτσι κάποιοι κτίζουν ολόκληρες πτέρυγες ,στήνουν παράνομες αίθουσες,που δεν δηλώνουν πουθενά,χωρίς άδειες,φιλοξενούν τα ίδια τα κλιμάκια που θα τους ελέγξουν (!!!),τα οποία είναι προκλητικά και επιθετικά στον ιδιώτη έξω με τους βασανιστικούς ελέγχους,ενώ μέσα τρώνε αστακούς και γαρίδες,ανάμεσα στους ξένους,που απορούν για τις δουλικές παροχές και τέλος υπογράφουν ότι τα βρήκαν νομοταγή όλα,κάνοντας διακοπές..υπάρχουν σύνδεσμοι και στην Κω ,κυρίως πρώην Δημόσιοι λειτουργοί!!Το Βασίλειο της διαφθοράς,καθημερινά όλα τα ΜΜΕ,δείχνουν ελέγχους για αποδείξεις,αλλά οι έλεγχοι σε πλατφόρμες Booking,TUI,Thomson,κ.λ.π ήταν μόνο 16 πρόπερσι και περίπου 15 πέρσι σε όλη την Ελλάδα!!!!!!.Τα συμβόλαια,οι προπληρωμές,οι προκαταβολές και τα έμμεσα και άμεσα κέρδη πάνε Offshore,όλοι ξέρουν γι αυτό προκαλώ να βγει κάποιος να πούμε και ημερομηνίες και τόπο Διαμονής Κλιμακίων.Η Χώρα δεν πάει μπροστά επειδή είναι απ τις πρώτες σην Διαφθορά,με μακράν την δεύτερη.\nΑκόμα και στα καταστήματα μεγάλων Εμπορικών αλυσίδων όπως Lidl,Βασιλόπουλοι κ.λ.π. το φθηνότερο συσκευασμένο αλκοόλ 15 Μαΐ 2019 at 16:10:52\nέχει κάποια αξία,πως γίνεται να ποτίζονται με 35 χιλιάδες φιάλες καθημερινά οι διαμένοντες στα All Inclussive,χωρίς να φορολογείται το local spirit,τροφές και φαί εποχής Αυτοκρατόρων Ρωμαικών συμποσίων,δήθεν λέει συνεδριακού τουρισμού,30 γεύματα σε βηματικά ωράρια,ο Βιολογικός να αδειάζει νύχτα λόγω υπερφόρτωσης και όμως τα κλιμάκια της ΑΑΔΕ να γράφουν τον τυροπιττά για φοροδιαφυγή.Πόσοι να γευματίσουν έξω,όταν το ΦΠΑ είναι 3πλάσιο απ την Τραπεζαρία του Σκλαβάδικου και να μην θέλει να φάει στους μπουφέδες,πάλι έχει χαμηλές τιμές.Ποιος συναγωνισμός,ποια κίνηση ,όταν νύχτα δεν κινείται τίποτα μέχρι τις 15 Ιουλίου κάθε χρόνο.Και όμως όλοι οι υποψήφιοι βλέπουν ότι δεν υπάρχει λόγος ανησυχίας,αφού πάμε lλένε καλά,αλλά ας ρίξει μια ματιά ο οποισδήποτε τοπικός λαλίστατος ρεπόρτερ στα καζάνια,στα υπόγεια,στις αποθήκες,στα θερμοκήπια,στις παραλίες των All Incl,να δημοπσιεύσει πόσοι Πακιστανοί δουλεύουν φέτος ειδικά!!!!!\nδημοσκόπηση 1000ων δημοτών από όλο το νησί 15 Μαΐ 2019 at 20:03:50\nΝικηταράς 47% Κυρίτσης 35% Ρούφα 15% Μακρή 3% και πάμε για άλλα. Μέχρι την άλλη Κυριακή όπως λένε πολλοί μπορεί να δούμε τον Νικηταρά δήμαρχο από την 1η Κυριακή\nΠΥΘΑΡΙ 16 Μαΐ 2019 at 5:45:33\nΙπποκράτους 16 Μαΐ 2019 at 5:47:26\nΒρε προσπαθηστε να παλεψετε για την δευτερη θεση και αστε το 47%Η Ρουφα θα σας την παρει!!!Ααα θα κάνετε εγκαίνια εσεις;;;;;;\nΦΟΥΦΩΤΟΣ 15 Μαΐ 2019 at 20:50:40\nΠοιος υποψήφιος της Δύναμης Αλλαγής τύπωσε κάρτες με τη φάτσα του και με λογότυπο …\nΣτο νέο Δημοτικό συμβούλιο θα πιέζουν οι πολίτες «με το δίκανο»...


Ο John Petrucci για τη δυναμική των Dream Theater μετά την αποχώρηση του Mike Portnoy - Heavy Living, Heavy Metal & Rock Music\nHome / Dream Theater / Interviews / John Petrucci / Ο John Petrucci για τη δυναμική των Dream Theater μετά την αποχώρηση του Mike Portnoy\nΟ John Petrucci για τη δυναμική των Dream Theater μετά την αποχώρηση του Mike Portnoy\n12:09:00 μ.μ. Dream Theater, Interviews, John Petrucci\nτο Ultimate-Guitar.сom πήρε μια συνέντευξη από τον κιθαρίστα John Petrucci των Progressive Rockers Dream Theater.\nUltimate-Guitar.сom: Έχει αλλάξει κάτι από την αποχώρηση του Mike Portnoy;\nJohn Petrucci: Αυτό που αλλάζει είναι η δυναμική ανάμεσα στα υπόλοιπα μέλη του συγκροτήματος, που με τη σειρά του αλλάζει τη μουσική. Για παράδειγμα όταν ξεκινούσαμε και ο Kevin Moore ήταν μαζί μας, γράφαμε μουσική με αυτόν και υπήρχε μια ιδιαίτερη δυναμική. Δεν έχω αλλάξει την προσέγγιση μου στην κιθάρα αλλά η συλλογική προσέγγιση στη μουσική έχει διαφοροποιηθεί.\nUltimate-Guitar.сom: Οι μουσικοί που φεύγουν και έρχονται επηρεάζουν την χημεία του συγκροτήματος.\nJohn Petrucci: Ναι, όπως όταν ο Derek Sherinian ήρθε στο συγκρότημα, και βέβαια η αλληλεπίδραση μου με τον Mike για πολλά χρόνια έστρωσε το δρόμο για τον ήχο των Dream Theater. Τώρα που υπάρχει άλλος στη θέση του η αλληλεπίδραση μας θα είναι διαφορετική. Η προσωπικότητα του κάθε ενός από εμάς επηρεάζει το αποτέλεσμα.\nUltimate-Guitar.сom: Αυτό συμβαίνει κάθε φορά που αλλάζει η σύνθεση της μπάντας;\nEnglish: Dream Theater live in Buenos Aires 2008 at the end of Take the Time (Photo credit: Wikipedia)\nJohn Petrucci: Ναι, πολλά άλλαξαν όταν ήρθε ο Jordan Rudess πριν 15 χρόνια. Είναι πολύ καλός μουσικός και κάθε φορά που γράφουμε μαζί βγαίνει και μια διαφορετική οπτική, αλλά έχω διαπιστώσει ότι ο ρόλος μου είναι συνεπής. Γράφω στίχους, είναι ένα μεγάλο μου πάθος αυτό, κάθισα στην καρέκλα του παραγωγού και διαπίστωσα ότι μου αρέσει και αυτό πολύ.\nUltimate-Guitar.сom: Οι δύο τελευταίοι δίσκοι με τον Mike Mangini, "A Dramatic Turn of Events" και "Dream Theater", δεν έχουν τον ήχο των δίσκων που συμμετείχε ο Mike Portnoy. Αυτό οφείλεται στην αλληλεπίδραση που ανέφερες ή γράφεις διαφορετικά μέρη που μπορεί να παίξει ο Mangini και που δεν θα έγραφες για τον Portnoy;\nJohn Petrucci: Είναι λίγο και από τα δύο. Υπάρχει μια οργανική σχέση μεταξύ των μελών. Στους αυτοσχεδιασμούς αυτό φαίνεται περισσότερο και ευτυχώς με τον Mike Mangini αυτό ήρθε φυσιολογικά και όλοι συμφωνήσαμε ότι ταιριάζει μαζί μας.\nΟ John Petrucci για τη δυναμική των Dream Theater μετά την αποχώρηση του Mike Portnoy Reviewed by Unknown on 12:09:00 μ.μ. Rating: 5


Ο Ρονάλντο δίνει DNA την ώρα που τον κατηγορεί και δεύτερη γυναίκα | Contra.gr\nΗ υπόθεση του φερόμενου βιασμού της Κάθριν Μαγιόργκα από τον Κριστιάνο Ρονάλντο έχει φύγει από τα φώτα της δημοσιότητας τους τελευταίους μήνες, αλλά σε καμία περίπτωση δεν έχει κλείσει.\nΣύμφωνα με την Wall Street Journal, η εισαγγελία του Λας Βέγκας εξέδωσε ένταλμα ώστε να λάβει δείγμα DNA από τον Πορτογάλο ποδοσφαιριστή, το οποίο θα στείλει στα ιταλικά δικαστήρια. Με αυτό θα συγκριθεί το DNA που βρέθηκε στα ρούχα του 34χρονου μοντέλου, από τη βραδιά που πέρασαν μαζί πριν από 9 χρόνια σε ένα ξενοδοχείο της αμερικανικής πόλης.\nΗ Μαγιόργκα ισχυρίζεται ότι ο επιθετικός της Γιουβέντους ο Ρονάλντο και ένας φίλος του με τους οποίους διασκέδαζε μαζί σε club (κάτι για το οποίο υπάρχει οπτικοακουστικό υλικό) την πήγαν στο δωμάτιο του ξενοδοχείου τους κι εκεί ο CR7 της ζήτησε να μπουν στο τζακούζι και της πρόσφερε κάποια ρούχα.\nΑκολούθως, φέρεται να μπήκε κι αυτός μέσα την ώρα που άλλαζε, να γδύθηκε και να της ζήτησε σεξουαλικές πράξεις. Εκείνη ισχυρίζεται ότι αρνήθηκε, αλλά τον φίλησε ώστε να την αφήσει να φύγει. Στη συνέχεια, όπως υποστηρίζει, την τράβηξε στην κρεβατοκάμαρα και τη βίασε. Σύμφωνα με την κατάθεσή της, πάντως, ο Ρονάλντο είναι 'καλό παιδί' εκτός από αυτό το '1%'.\nΤην υπόθεση έφερε πρώτο στο φως της δημοσιότητας το γερμανικό περιοδικό 'Der Spiegel' το 2017 χωρίς να ονοματίσει την Αμερικανίδα. Η ίδια μίλησε στο ίδιο έντυπο επώνυμα τον Σεπτέμβριο του 2018. Στο ρεπορτάζ αναφέρεται πως η νομική ομάδα του παίκτη συμφώνησε να καταβάλλει 320.000 ευρώ για να τη σταματήσει από οποιαδήποτε δικαστική ενέργεια και από οποιαδήποτε συνέντευξη.\nΟ Ρονάλντο δήλωσε επανειλημμένως ότι δεν υπήρξε βιασμός, αλλά συναινετική επαφή, ωστόσο την Τρίτη ακόμα μία γυναίκα εμφανίστηκε στα social media και ισχυρίστηκε ότι ο επιθετικός της Γιουβέντους ήταν υπέρ το δέον διαχυτικός μαζί της.\nΗ Τζασμίν Λέναρντ, μοντέλο από την Αγγλία, ισχυρίστηκε ότι βλέποντας το ντοκιμαντέρ ' Surviving R. Kelly' (σ.σ. για τον διάσημο τραγουδιστή που αντιμετωπίζει πλήθος κατηγοριών για σεξουαλική κακοποίηση ακόμα και ανηλίκων) που προβλήθηκε το περασμένο Σαββατοκύριακο βρήκε τη δύναμη να μιλήσει για την εμπειρία της με τον Ρονάλντο.\n'Με αυτήν τη σκέψη απευθύνομαι στην Κάθριν Μαγιόργκα και τη νομική ομάδα της για να προσφέρω τη βοήθειά μου στις κατηγορίες βιασμού από τον Κριστιάνο Ρονάλντο. Παρακαλώ επικοινωνήστε μαζί μου. Έχω πληροφορίες που πιστεύω ότι θα σας βοηθήσουν στην υπόθεσή σας και θα ήθελα να βοηθήσω', έγραψε σε ένα από τα tweets.\nΗ Λέναρντ, η οποία έχει συμμετάσχει στα reality 'Make Me a Supermodel' και 'Celebrity Big Brother' μεταξύ άλλων, υποστήριξε ότι έχει στην κατοχή της μηνύματα του Πορτογάλου. 'Έχω εκατοντάδες μηνύματα να μιλάμε και να γελάμε για το πώς ασκεί ψυχολογικό bullying στη μητέρα του παιδιού του και της συμπεριφέρεται σκατά. Μηνύματα για όλες τις φορές που την απάτησε. Ιστορίες σεξουαλικών κατακτήσεων παρόμοιες με της Μαγιόργκα. Συζητήσεις σε βάθος όπου αναγνωρίζει και μοιράζεται ότι έχει σοβαρά ψυχολογικά προβλήματα υγείας. Όλα τα ψέμματα για τα παιδιά του και τη μητέρα τους. Είναι τραμπούκος και ψεύτης. Όλη η ζωή του είναι ένα ψέμα. Γ#@!ος ψυχοπαθής'.\nΟι δυο τους φέρονται να γνωρίζονται αρκετά χρόνια, αφού το 2010 η Λέναρντ είχε γράψει στη 'Mirror' ένα κείμενο για το φλερτ που είχαν, την εποχή που ο Ρονάλντο έπαιζε στη Μάντσεστερ Γιουνάιτεντ και είχε δεσμό με το μοντέλο Ιρίνα Σάικ.\nΣτη συνέχεια, η Λέναρντ τουίταρε ότι οι δικηγόροι του Ρονάλντο την απείλησαν: 'Έχω απειλές εις βάρος μου και εις βάρος της οικογένειάς μου. Πληροφορήθηκα ότι έχει δημιουργηθεί ένα αρχείο για μένα, όπου γίνεται προσπάθεια να ξεθάψουν βρωμιές. Παρακολουθούν εμένα και το παιδί μου από ιδιωτικούς ντετέκτιβ που προσέλαβαν. Αρκετά. Μου είπε ότι αν έβγαινα ραντεβού με κάποιον άλλον ή αν έφευγα από το σπίτι μου θα με απήγαγε και θα πετσόκοβε το σώμα μου, θα το έβαζε σε μία σακούλα και θα το πέταγε στο ποτάμι. Ναι, έχω αποδείξεις για όλα όσα λέω. Είναι ψυχοπαθής. Έχω πολλές, πολλές, πολλές (σ.σ. αποδείξεις) σε μορφή ηχητικών, που είναι δύσκολο να τα βγάλω'.\nΣτα τελευταία tweets της έλεγε ότι η νομική ομάδα της Μαγιόργκα ήρθε σε επαφή μαζί της και ότι θα μοιραστεί τα στοιχεία της. Παρ' όλα αυτά, την Πέμπτη ο λογαριασμός της στο twitter είχε απενεργοποιηθεί.\nΜε ανακοίνωσή της στο ' Metro.co.uk', η νομική ομάδα του Ρονάλντο αρνήθηκε τα πάντα: 'Ο κ. Ρονάλντο δεν έχει συγκεκριμένη μνήμη από κάποια συνάντηση με την κα. Λέναρντ πριν από 10 χρόνια ή οποτεδήποτε. Δεν είχε σχέση μαζί της και δεν είχε καμία επαφή μαζί της, είτε τους τελευταίους 18 μήνες όπως αφήνει να εννοηθεί η κα. Λέναρντ είτε σε άλλη περίοδο. Τα ηχητικά μηνύματα που πόσταρε η κα. Λέναρντ στα social media δεν είναι του κ. Ρονάλντο. Ο κ. Ρονάλντο θα λάβει τα απαραίτητα νομικά μέτρα εν καιρώ'.\nΗ υπόθεση δεν έχει κλείσει. Αντιθέτως, όλοι περιμένουν να αποδειχθεί ποιος λέει την αλήθεια...\nPhoto credits: AP Photo/Luca Bruno, John Locher, Kirsty Wigglesworth\nΓΙΟΥΒΕΝΤΟΥΣ ΚΡΙΣΤΙΑΝΟ ΡΟΝΑΛΝΤΟ ΙΤΑΛΙΑ SERIE A


Ελβετία: Ζευγάρι που αγνοείται επί 75 χρόνια βρέθηκε σε παγετώνα – m.Φούιτ.gr\n19 Ιούλιος 2017 | 16:32\nΕνα ζευγάρι που εξαφανίστηκε πριν από 75 χρόνια βρέθηκε σε παγετώνα που άρχισε να λιώνει, στις ελβετικές Άλπεις, σύμφωνα με τα όσα μεταδίδουν ελβετικά μέσα ενημέρωσης.\nΟ Marcelin και Francine Dumoulin, γονείς επτά παιδιών, πήγαν να αρμέξουν τις αγελάδες τους στην περιοχή Chandolin του καντονίου Valais, τον Δεκαπενταύγουστο του 1942, και από τότε εξαφανίστηκαν.\n«Όλη μας την ζωή ψάχνουμε να τους βρούμε. Δεν σταματήσαμε ποτέ», είπε η μικρή τους κόρη Marceline Udry-Dumoulin στην εφημερίδα της Λωζάνης «Le Matin».\n«Μπορώ να πω ότι μετά από 75 χρόνια τα νέα αυτά μου δίνουν μια ανακούφιση και ηρεμία, καθώς ήμουν σίγουροι ότι είχαν πεθάνει τότε αλλά τουλάχιστον τώρα βρήκαμε τα σώματα τους», πρόσθεσε η 79χρονη πλέον Marceline.\nΣύμφωνα με το Euronews, η περιφερειακή αστυνομία σε ανακοίνωση της το βράδυ της Δευτέρας αναφέρει ότι δυο πτώματα, που έχουν μαζί τους ταυτότητα, βρέθηκαν από έναν εργάτη στην περιοχή του παγετώνα Tsanfleuron κοντά στο θέρετρο Les Diablerets που βρίσκεται σε υψόμετρο 2.615 μέτρων.\nΤις επόμενες μέρες θα γίνουν εξετάσεις DNA για να επιβεβαιωθούν οι ταυτότητες των δύο πτωμάτων που βρέθηκαν, για να εξακριβωθεί ότι σίγουρα πρόκειται για το ατυχές ζευγάρι, παρά το ότι φέρουν ταυτότητα.\n«Τα δύο πτώματα βρέθηκαν το ένα να είναι δίπλα στο άλλο. Πρόκειται για έναν άνδρα και μία γυναίκα που φοράνε ρούχα της περιόδου του Β’ Παγκοσμίου Πολέμου, δήλωσε ο Bernhard Tschannen, διευθυντής του Glacier 3000, στο θέρετρο Les Diablerets.\n«Τα προσωπικά τους αντικείμενα είναι άθικτα και τα κορμιά τους σχεδόν έχουν διατηρηθεί λόγω του παγετώνα που τα είχε καταψύξει», πρόσθεσε.\n«Πιστεύουμε ότι έπεσαν σε χιονοστιβάδα που τους παρέσυρε και μετά η περιοχή δημιούργησε έναν παγετώνα, ο οποίος σιγά σιγά έλιωνε και έτσι βρέθηκαν τώρα τα σώματά τους».\nΟ Marcelin Dumoulin, ήταν 40 ετών, υποδηματοποιός, και η σύζυγος του Francine, 37 χρονών, δασκάλα. Είχαν πέντε γιούς και δύο κόρες.\n«Ήταν η πρώτη φορά που η μητέρα μου πήγε μαζί του σε τέτοια εξόρμηση. Πάντα ήταν έγκυος και δεν μπορούσε όμως εκείνη την περίοδο δεν ήτανε και για αυτό πήγε», ανέφερε η κόρη τους.\n«Μετά από λίγο καιρό, όλους μας, τα αδέρφια μου, μας έδωσαν σε ανάδοχες οικογένειες. Ήμουν τυχερή εγώ γιατί έμεινα με την θεία μου».\n«Στην κηδεία δεν θα βάλω μαύρα. Νομίζω τα λευκά ρούχα είναι ότι πιο κατάλληλο. Αντιπροσωπεύει την ελπίδα που δεν έχασα ποτέ», κατέληξε η Μαρσελίν.\nΕορτή του Προφήτη Ηλία στη Βασιλειάδα


ASH επιστρέφει στην glam rock εποχή της δεκαετία του 70 και του 80 για την παγκόσμια καμπάνια Φθινό\nΗ μουσική συνεχίζει να παίζει καθώς η ASH επιστρέφει στην glam rock εποχή της δεκαετία του 70 και του 80 για την παγκόσμια καμπάνια Φθινόπωρο/Χειμώνας 2020.\nΗ Shop & Trade είναι επίσημος αντιπρόσωπος της ASH στην Ελλάδα και στην Κύπρο. Η φετινή καμπάνια του αγαπημένου brand γιορτάζει το ροκ πνεύμα που έχει καθορίσει το ASH girl από την αρχή και φωτογραφήθηκε από τον φίλο της ASH, Ezra Petronio. Ο ιδρυτής και creative director της εταιρείας Petronio Associates και συν-ιδρυτής του παγκοσμίου φήμης περιοδικού μόδας Self Service, έχει δουλέψει πολλές φορές στον τομέα του creative direction σε προηγούμενες καμπάνιες της ASH. Αυτή τη σεζόν αναλαμβάνει όμως διπλό πόστο καθώς πρόκειται να έχει και το ρόλο του φωτογράφου.\nΚαθώς το brand συνεχίζει να εστιάζει στην digital παρουσία του, η καμπάνια περιλαμβάνει και βίντεο υλικό - εκτός από τις κλασικές, με vintage έμπνευση και Polaroid style λήψεις του Petronio - το οποίο αναμένεται να δώσει ακόμα περισσότερη έμφαση στη ροκ διάθεση της καμπάνιας. Αντί να χρησιμοποιηθεί ένα κλασικό μοντέλο, τα παπούτσια παίρνουν τον πρωταγωνιστικό ρόλο και γίνονται οι σταρ της καμπάνιας. Επιπλέον, ένα νέο χασταγκ, το #HouseofASH ακολουθεί την καμπάνια και πρωταγωνιστεί σε όλα τα σχετικά social media posts.\nΟι φαν καλούνται επίσης να ροκάρουν με την ASH μέσα από μία σειρά playlists που πρόκειται να λανσαριστούν αυτή τη σεζόν αποκλειστικά στη μουσική πλατφόρμα Spotify! Κάθε compilation το έχει επιμεληθεί ο μουσικός παραγωγός, DJ Charp.\nΗ FW20 καμπάνια της ASH βρίσκεται ήδη στον αέρα όπως και τα πρώτα playlist στο Spotify! Rock on with ASH shoes!


Κορωνοϊός: Τραγική η κατάσταση με τα 1.498 κρούσματα – 103 οι νεκροί | Freddo News\nΚορωνοϊός: Τραγική η κατάσταση με τα 1.498 κρούσματα – 103 οι νεκροί\nΣυνεχίζεται η τραγωδία στην Ελλάδα με τον κορωνοϊό με τον ΕΟΔΥ να ανακοινώνει τα κρούσματα για την Κυριακή 22 Νοεμβρίου όπου αυτά είναι 1.498 εκ των οποίων 540 βρίσκονται διασωληνωμένοι και 103 κατέλη…\nΣυνεχίζεται η τραγωδία στην Ελλάδα με τον κορωνοϊό με τον ΕΟΔΥ να ανακοινώνει τα κρούσματα για την Κυριακή 22 Νοεμβρίου όπου αυτά είναι 1.498 εκ των οποίων 540 βρίσκονται διασωληνωμένοι και 103 κατέληξαν από τον ιό. Επίσης δείτε την ανακοίνωση του Ιπποκράτειου Θεσσαλονίκης που συγκλόνισε σχετικά με τους ασθενείς.\nΣυγκεκριμένα ο ΕΟΔΥ ανακοίνωσε σήμερα 1498 νέα κρούσματα του νέου ιού στη χώρα, εκ των οποίων 22 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων είναι 91619, εκ των οποίων το 53.4% άνδρες.\nΚορωνοϊός – “Αττικόν”: 25 κυήσεις από μητέρες θετικές στον ιό από την αρχή της πανδημίας\nΟ κορωνοϊός στην Ελλάδα εξαπλώνεται όλο και περισσότερο παρά τα μέτρα που υπάρχουν με αποτέλεσμα να υπάρχουν αρκετά κρούσματα αλλά και πιο σοβαρές υποθέσεις ενώ ακόμα μία 28χρονη μητέρα βρίσκεται διασωληνωμένη στο “Ιπποκράτειο”.\nΣυγκεκριμένα από την έναρξη της πανδημίας COVID-19 μέχρι σήμερα έχουν αντιμετωπιστεί στη Γ’ Μαιευτική και Γυναικολογική Κλινική, του Εθνικού και Καποδιστριακού Πανεπιστημίου Αθηνών (ΕΚΠΑ) στο ΠΓΝ «Αττικόν», 25 κυήσεις από μητέρες θετικές στον κορωνοϊό SARS-CoV-2, με άριστη έκβαση.\nΌπως αναφέρεται σε ανακοίνωση τα ασφαλή αυτά δεδομένα επιβεβαιώνονται και από μία πρόσφατη μελέτη που δημοσιεύτηκε στο JAMA. Οι ερευνητές εξέτασαν 252 έγκυες θετικές στον ιό SARS-CoV-2 και συνέκριναν την έκβαση των κυήσεων με 3.122 γυναίκες αρνητικές στον κορωνοϊό.\nΣυνολικά, δεν παρατηρήθηκε διαφορά στην έκβαση κυήσεων ανάμεσα στις δύο ομάδες. Λοίμωξη νεογνού με τον ιό SARS-CoV-2 παρατηρήθηκε σε 3% των περιπτώσεων. Τα νεογνά αυτά γεννήθηκαν από μητέρες που ήταν ασυμπτωματικές ή είχαν ήπια συμπτωματολογία (μόνο μία μητέρα είχε σοβαρή συμπτωματολογία) και σε όλες τις περιπτώσεις η μητέρα είχε προσβληθεί στο τρίτο τρίμηνο της κύησης.\nΤα πέντε από αυτά τα νεογνά γεννήθηκαν με φυσιολογικό (κολπικό) τοκετό. Δεν παρατηρήθηκε διαφορά στην παθολογία του πλακούντα, σε σχέση με τη βαρύτητα της λοίμωξης Covid-19. Το 95% των γυναικών ήταν ασυμπτωματικές ή με ήπια συμπτωματολογία (239 γυναίκες), ενώ 6 γυναίκες (3%) ανέπτυξαν σοβαρή ή πολύ σοβαρή συμπτωματολογία.\nΣτη Γ’ Μαιευτική-Γυναικολογική Κλινική ΕΚΠΑ γέννησαν μέχρι σήμερα 11 επίτοκες στον ειδικά διαμορφωμένο χώρο της κλινικής. Όλα τα νεογνά είναι υγιή και αρνητικά στον ιό SARS-CoV-2. Μία γυναίκα γέννησε με φυσιολογικό τοκετό, μία με αναρροφητική εμβρυουλκία και εννέα με καισαρική τομή, λόγω μαιευτικών ενδείξεων.\nΣε καμία περίπτωση δεν ανιχνεύτηκε ο ιός SARS-CoV-2 στον πλακούντα, το αμνιακό υγρό, το αίμα του ομφαλίου λώρου, το νεογνό και το μητρικό γάλα. Η ιστολογική εξέταση του πλακούντα έδειξε αλλοιώσεις που αφορούσαν τη μητρική αγγειακή κυκλοφορία του πλακούντα, γεγονός που έχει αναφερθεί και στη διεθνή βιβλιογραφία.


Μοναδική γεύση κι ένα βραβείο για τις Βρύσες στο 6ο Φεστιβάλ - Ιστορία και συνταγή της Χανιώτικης κρεατότουρτας\nΔευτέρα, 23 Απρίλιος 2018 08:33\nΜε ένα φαγητό διάσημο και ξεχωριστό συμμετείχε στο 6ο φεστιβάλ Κρητικής Κουζίνας ο Πολιτιστικός Σύλλογος Βρυσών Αποκορώνου. Τα μέλη του συλλόγου ήρθαν από τον τόπο τους φέρνοντας στο Ηράκλειο τη μοναδική ιστορία της Χανιώτικης κρεατότουρτας, γιορτινό έδεσμα με το οποίο η νοικοκυρά καλωσόριζε τους ευπρόσδεκτους καλεσμένους τους. Παράλληλα έφεραν τα σπουδαία και αγνά υλικά της δυτικής Κρήτης και δημιούργησαν την Χανιώτικη κρεατότουρτα μια πίτα με μοναδικό άρωμα και σπουδαία γεύση.\nΗ γεύση ενθουσίασε κοινό και κριτές γι αυτό και η Χανιώτικη κρεατότουρτα πήρε τη δεύτερη θέση στην κατηγορία:Ιστορικά, Κοινωνικά, Θρησκευτικά και Λαογραφικά στοιχεία.\nΗ ιστορία και οι καλεσμένοι\nΟ Πολιτιστικός Σύλλογος Βρυσών Αποκορώνου παρουσιάζοντας τη συνταγή αναφέρει για την ιστορία και την εκτέλεση της: “Παρουσιάζομε ένα από τα εκλεκτότερα εδέσματα του νομού μας ,την χανιώτικη κρεατότουρτα ! Έδεσμα παρασκευαζόμενο μέχρι πρόσφατα στις επαρχίες Κισσάμου και Κυδωνίας από όπου η γευστική γοητεία του διαδόθηκε στον υπόλοιπο νομό και στολίζει το εορταστικό τραπέζι, παράλληλα με τα εξίσου εύγευστα παραδοσιακά εδέσματα, το ψητό και το βραστό κρέας με το πιλάφι!\nΟι πρώτες ύλες της κρεατότουρτας σήμερα, παράγονται διαχρονικά, παλαιότερα όμως το κρέας των αμνών ή των εριφίων που χρησιμοποιείται όπως και τα έξοχα τυροκομικά, παράγονταν μετά τον χειμώνα , την άνοιξη την εποχή της Πασχαλιάς. Γι αυτό η κρεατότουρτα ήταν ανοιξιάτικο, πασχαλινό έδεσμα.\nΗ παρουσία της κρεατότουρτας, στο εορταστικό τραπέζι σε στρογγυλό ταψί ή σε μικρά ατομικά σκεύη σε γάμους κυρίως, εκπέμπει με το μοναδικό θεϊκό άρωμα και την απαράμιλλη γεύση της προς τους συνδαιτυμόνες μήνυμα ιδιαίτερης, φιλόφρονης φιλοξενίας εκ μέρους της οικοδέσποινας. Με την διπλωματική γλώσσα καλωσορίζει τους ευπρόσδεκτους καλεσμένους.\nΘυμόμαστε την παράδοση των γιαγιάδων, όταν ήταν ανεπιθύμητο το προξενιό, στο αναπόφευκτο τραπέζι για τον προξενητή, οι φέτες του ψωμιού τοποθετούνταν ανάποδα μπροστά του ,δείχνοντάς έτσι την ευγενική απόρριψη χωρίς λόγια δυσάρεστα… Με την κρεατότουρτα όμως καλωσορίζομε από καρδιάς τους συνδαιτυμόνες”.\nΣυνταγή και μυστικά\nΗ συνταγή της κρεατότουρτας δεν είναι περίπλοκη, όπως αναφέρουν τα μέλη του συλλόγου ενώ το μυστικό της είναι η άριστη ποιότητα των υλικών ,το καλό ζύμωμα των δύων φύλλων (πάνω –κάτω) με τον ζωμό του κρέατος η επιλογή μείγματος μυζήθρας ,τυρομαλάματος (μαλάκας) και ανθόγαλου (στάκα) και ο σωστός χρόνος ψησίματος\n15 γρ. νωπή μαγιά ,20 γρ. προζύμι\n30 γρ. (1/4 κούπας) χλιαρό νερό\n30 γρ. (1/4 κούπας) κούπα λάδι\n1 κουταλιά σούπας στάκα ή στακοβούτυρο\n75 γρ. (1/3 κούπας) ζωμό κρέατος ή νερό\n1 κιλό κρέας αρνάκι ή κατσικάκι χωρίς κόκαλα ζυγισμένο ωμό.\n200 γρ. στάκα (ψημένη)\n200 γρ. τυρομάλαμα (μαλάκα)\n1 κρόκο αυγού αραιωμένο με μια κουταλιά νερό, σησάμι\nΕκτέλεση: Διαλύουμε την μαγιά και το προζύμι, με το χλιαρό νερό και με μια κουταλιά αλεύρι. Στο χέρι κτυπάμε το λάδι με τα αυγά, το βούτυρο και το γιαούρτι. Προσθέτουμε το αλατοπίπερο και το ζωμό από το κρέας. Ανακατεύουμε και προσθέτουμε το διάλυμα της μαγιάς . Μετά σιγά σιγά το αλεύρι, ως ότου έχουμε μια μαλακή ζύμη που να μη κολλά στα χέρια. Αν χρειαστεί προσθέτουμε κι άλλο αλεύρι. Αφήνουμε να ανεβεί (διπλασιάζεται σε όγκο σε 1-2 ώρες ανάλογα τη θερμοκρασία περιβάλλοντος) . Την ζυμώνουμε να κατεβεί και την χωρίζουμε σε δύο μέρη, το ένα λίγο μικρότερο από το άλλο. Ανοίγουμε το μεγαλύτερο σε φύλλο και το στρώνουμε σε ένα ταψί 32 νούμερο καλολαδωμένο (το πάχος της ζύμης να είναι μισό εκατοστό περίπου ). Πρέπει να περισσεύει λίγο από τα πλάγια.\nΕτοιμάζουμε την γέμιση. Κόβουμε το κρέας σε μεγάλα κομμάτια και το τσιγαρίζουμε με το λάδι σε χαμηλή φωτιά. Αφού μαλακώσει το αφήνουμε να κρυώσει και το ψιλοκόβουμε. Τρίβουμε το τυρομάλαμα με χοντρό τρίφτη και βάζουμε όλα τα τυριά σε μια λεκάνη μαζί με τον δυόσμο. Προσθέτουμε το κρέας αλάτι, πιπέρι και τα ανακατεύουμε όλα μαζί. Βάζουμε την γέμιση στο ταψάκι μας και σκεπάζουμε με το άλλο φύλλο. Τσιμπάμε τις ενώσεις να κολλήσουν τα δυο φύλλα. Προσοχή το ζυμάρι να μην τεντώσει και να μην έχει σπασίματα Αλείφουμε με το αυγό και πασπαλίζουμε με το σησάμι. Την ψήνουμε σε προθερμασμένο στους 180 βαθμούς φούρνο για 60- 70 λεπτά Την σκεπάζουμε με χαρτί ψησίματος μετά το πρώτο μισάωρο.


Ανδρέας Νικολακόπουλος (ΝΔ): Η κυβέρνηση θα στηρίξει αποτελεσματικά τους αγρότες μας - Γεωπόνος Τ.Ε. texnologosgeoponos.gr\nHome ΑΓΡΟΤΙΚΑ ΘΕΜΑΤΑ ΕΙΔΗΣΕΙΣ ΕΠΙΛΟΓΕΣ ΚΟΡΟΝΟΙΟΣ ΝΙΚΟΛΑΚΟΠΟΥΛΟΣ ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ Ανδρέας Νικολακόπουλος (ΝΔ): Η κυβέρνηση θα στηρίξει αποτελεσματικά τους αγρότες μας\nΑνδρέας Νικολακόπουλος (ΝΔ): Η κυβέρνηση θα στηρίξει αποτελεσματικά τους αγρότες μας\ntexnologosgeoponos.gr 9:00 μ.μ. ΑΓΡΟΤΙΚΑ ΘΕΜΑΤΑ, ΕΙΔΗΣΕΙΣ, ΕΠΙΛΟΓΕΣ, ΚΟΡΟΝΟΙΟΣ, ΝΙΚΟΛΑΚΟΠΟΥΛΟΣ, ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ\nΔιαρκής επικοινωνία με Βορίδη και άλλα στελέχη του υπ. Αγροτικής Ανάπτυξης .Η κυβέρνηση είναι αποφασισμένη να στηρίξει τους αγρότες μας αυτή την εξαιρετικώς δύσκολη περίοδο για τους ίδιους και την προώθηση των τοπικών μας προϊόντων, και σε μια τέτοια κατεύθυνση εξετάζει όλες τις πιθανές εκδοχές για την αποζημίωση τους.\nΑνδρέας Νικολακόπουλος (ΝΔ): Η κυβέρνηση θα στηρίξει αποτελεσματικά τους αγρότες μας Reviewed by texnologosgeoponos.gr on 9:00 μ.μ. Rating: 5\nΑΓΡΟΤΙΚΑ ΘΕΜΑΤΑ ΕΙΔΗΣΕΙΣ ΕΠΙΛΟΓΕΣ ΚΟΡΟΝΟΙΟΣ ΝΙΚΟΛΑΚΟΠΟΥΛΟΣ ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ


Βραβεία ΕΑΚ: MVP Φαμπιάνο-Φρίντα, μια 11άδα σχεδόν Ομόνοια-Απόλλων - Romaleon\nΜπεργκ: «Δεν είμαστε το φαβορί για τον τίτλο»\nΒραβεία ΕΑΚ: MVP Φαμπιάνο-Φρίντα, μια 11άδα σχεδόν Ομόνοια-Απόλλων\nΣτη 48η Γιορτή των Αρίστων, που θα πραγματοποιηθεί στις 8 Απριλίου 2021 στο Δημοτικό Θέατρο Λευκωσίας, η Ένωση Αθλητικογράφων Κύπρου (ΕΑΚ) θα απονέμει τα Ποδοσφαιρικά Έπαθλα Cytavision, με τη βράβευση των Cytavision MVP Ποδοσφαιριστή και Cytavision MVP Ποδοσφαιρίστριας και την ανακήρυξη της Cytavision Κορυφαίας Ενδεκάδας για το 2020.\nΓια την ανάδειξη των κορυφαίων των τριών κατηγοριών, λήφθηκε υπόψη κατά 50% οι ψήφοι των αθλητικών συντακτών και το υπόλοιπο ποσοστό (50%) από ανθρώπους της Cyta.\nΣτα πλαίσια των ποδοσφαιρικών επάθλων Cytavision, θα δοθεί επίσης το ιστορικό Χρυσό Παπούτσι της ΕΑΚ στον Ιβάν Τρισκόφσκι, ο οποίος πέτυχε 20 τέρματα με την ΑΕΚ και ήταν ο πρώτος σκόρερ μέχρι τη διακοπή της σεζόν 2019/20.\nΘυμίζουμε ότι η φετινή γιορτή θα μεταδοθεί τηλεοπτικά από την Cytavision, από το κανάλι Cytavision Sports 1, ενώ θα προβληθεί δωρεάν και μέσω της υπηρεσίας CytavisionGo (https://www.cyta.com.cy/tv-pay-per-view) η οποία αφορά θέαση αγώνων επί πληρωμή.\nΦαμπιάνο και… back to back η Φρίντα\nΝικητής στην κατηγορία Cytavision MVP Ποδοσφαιριστής για το 2020 αναδείχθηκε ο Φαμπιάνο Ριμπέιρο ντε Φρέιτας. Ο τερματοφύλακας της Ομόνοιας είναι εκ των κύριων πρωταγωνιστών στην επιστροφή των πρασίνων σε πρωταγωνιστική πορεία, ενώ με τις αποκρούσεις του συνέβαλε τα μέγιστα για να μπορέσει η ομάδα της Λευκωσίας να λάβει μέρος για πρώτη φορά σε ομίλους ευρωπαϊκής διοργάνωσης και συγκεκριμένα του Europa League.\nΣτην κατηγορία Cytavision MVP Ποδοσφαιρίστρια, η Κριστίνα Μαρί Φρίντα έκανε το back to back, αφού ψηφίστηκε ως κορυφαία για δεύτερη διαδοχική χρονιά. Η επιθετικός των Apollon Ladies γι΄ ακόμη μία χρονιά έδειξε ότι έχει εξαιρετική σχέση με τα αντίπαλα δίχτυα. Η Φρίντα, η οποία το καλοκαίρι του 2020 είχε δοθεί δανεική στη Glasgow City, για τη σεζόν 2019-20 πέτυχε 59 τέρματα μέχρι τη στιγμή της διακοπής λόγω της πανδημίας. Αξίζει να σημειωθεί ότι η διεθνής με την Κύπρο, Αμερικανίδα στην καταγωγή στράικερ, έχει την πρωτιά στις σκόρερ του γυναικείου πρωταθλήματος και στην τρέχουσα σεζόν, με την ομάδα της ήδη να έχει εξασφαλίσει τον τίτλο.\nΔηλώσεις στην επίσημη ιστοσελίδα της Ομόνοιας, ενόψει του αυριανού (18/3, 19:00) αγώνα με την ΑΕΚ, παραχώρησε ο Χένινγκ Μπεργκ. Ο Νορβηγός τεχνικός των «πρασίνων» αναφέρθηκε, μεταξύ άλλων, για τη νίκη στο Τσίρειο, το αυριανό παιχνίδι, για το γεγονός ότι η ομάδα του θεωρείται το φαβορί για τον τίτλο, καθώς και […]\nΠΕΤΕΒΙΝΟΣ: «Βλέπουμε το δέντρο και χάνουμε το δάσος»\nChristos 3 weeks ago


Είδαμε: Τζόρνταν | Πάστα Φλώρα - Pasta flora Magazine\nΕίδαμε: Τζόρνταν | Πάστα Φλώρα\nΘέατρο: Το Κιβώτιο | Παράταση Παραστάσεων\nΗ παράσταση Τζόρνταν, μονόλογος γραμμένος από τους Άνν Ρέϋνολντς και Μόιρα Μπουφίνι, παίζεται στο θέατρο Alhambra Art Theatre. Με τη μετάφραση του Μάριου Πλωρίτη, ο Γιάννης Αϊβάζης σε σκηνοθετικό ρόλο και η Μαρία Κορινθίου, ως Σίρλεϋ Τζόουνς, έχουν την αποστολή να φέρουν εις πέρας μια αληθινή ιστορία.\nΈχοντας ακούσει ότι είναι μια πολύ συγκινητική παράσταση που αγγίζει μεγάλο μέρος του κοινού ωθώντας τους να κάνουν χρήση ενός –ή και παραπάνω- πακέτων χαρτομάντηλα, έκατσα και διάβασα το σενάριο. Ήθελα να βάλω στοίχημα με τον εαυτό μου, να μην στεναχωρηθώ –ούσα ευαίσθητη- ούτε να ταυτιστώ με την ηθοποιό, ώστε να με πάρουν τα ζουμιά. Άλλωστε δεν θα μου ήταν εύκολο να ταυτιστώ μιας και δεν έχω αποκτήσει ακόμα παιδιά. Έμαθα ακόμα και το τέλος του έργου. Έτσι πήγα έτοιμη να καταπολεμήσω το κύμα συναισθημάτων σαν ατρόμητος βράχος. Όμως ηττήθηκα.\nΜπαίνοντας στον χώρο της παράστασης έμεινα εντυπωσιασμένη από την σκηνογραφική προσέγγιση της Μαρίας Φιλίππου. Η σκηνή είχε διαμορφωθεί από τα αριστερά σαν κελί φυλακής, με ένα τραπέζι, μια καρέκλα στην μέση, μία λάμπα στο ταβάνι και γύρω κάγκελα και στο υπόλοιπο χώρο της σκηνής υπήρχε ένα δωμάτιο. Στο δωμάτιο αυτό υπάρχει μια παιδική κούνια, ένας καθρέφτης, μια καρέκλα με τραπεζάκι, ταπετσαρία στους τοίχους και ένα μεγάλο παράθυρο.\nΗ Μαρία Κορινθίου, στον ρόλο της Σίρλεϋ Τζόουνς, ενσαρκώνει με καθηλωτικό τρόπο την ψυχοσύνθεση μιας παιδοκτόνου. Ο θεατρικός μονόλογος που έχει να φέρει εις πέρας είναι πολύ απαιτητικός. Κάθε βράδυ η Μαρία Κορινθίου καλείται να καταθέσει ένα μεγάλο μέρος της ψυχής της για να εκτελέσει αυτό το ρόλο. Το πιο δύσκολο κομμάτι του ρόλου αυτού είναι ότι αυτός ο χαρακτήρας που ενσαρκώνει δεν είναι ένας θεατρικός, αλλά πραγματικός. Βλέπουμε πάνω στην σκηνή να ξετυλίγεται όλη η ζωή της Σίρλεϋ μέσω της αναπόλησης. Η ωμή περιγραφή κάποιων στιγμών της ζωής της μας προκαλούν τρόμο, λύπη και συμπόνια προς την ίδια.\nΠαρατηρώντας τις άθλιες συνθήκες διαβίωσης, με τον σύζυγο της να την χτυπάει και να την εγκαταλείπει και το τραγικό παρελθόν της, μας δημιουργείται ένα ερώτημα. Είναι η Σίρλεϋ ένοχη για τον φόνο του παιδιού της; Μπορεί τελικά η αγάπη να σκοτώσει; Στην περίπτωση της Σίρλεϋ ναι. Οι καταστάσεις της ζωής την οδήγησαν στον θάνατο πιστεύοντας πως είναι ο μόνος δρόμος για την λύτρωση για αυτή και το παιδί της. Εκεί θα μπορούσε πλέον να ζήσει ελεύθερη, χωρίς τα δεσμά του φόβου, της φτώχιας και της ταπείνωσης.\nΟ Γιάννης Αϊβάζης στον ρόλο του σκηνοθέτη παρουσιάζει στους θεατές όλα τα στάδια της ζωής της Σίρλεϋ, ώστε να γίνει ξεκάθαρο το πως και το γιατί. Η αφήγηση του παραμυθιού Ρουμπελστίνσκι, με αλλαγμένο βέβαια για τις ανάγκες της παράστασης, τέλος χρησιμοποιείται κατά την γνώμη μου ως προοικονομία. Οι παρεμβολές του παραμυθιού, ειδικά σε στιγμές που η ιστορία βρισκόταν σε συναισθηματική φόρτιση, αύξανε την τραγικότητα. Μου δημιούργησε βέβαια και μια στεναχώρια, καθώς σκέφτηκα πως αυτό το παραμύθι θα μπορούσε να το λέει στον Τζόρνταν. Επιπλέον η χρήση παραμυθιού σε ένα τόσο σκοτεινό και λυπηρό έργο θα μπορούσε να χαρακτηριστεί κωμικοτραγική.\nΗ Μαρία Κορινθίου αναλαμβάνει έναν πολύ δύσκολο ρόλο και καταφέρνει όχι μόνο να μας μεταφέρει την Σίρλεϋ μπροστά στα μάτια μας αλλά και να νιώσει, η ίδια, Σίρλεϋ. Η αφοσίωση της στον ρόλο, μας κάνει να ταυτιζόμαστε και να γινόμαστε και οι ίδιοι οι θεατές, Σίρλεϋ. Να σκεφτούμε τι θα κάναμε και εμείς αν βρισκόμασταν στην θέση της. Είναι πολύ δύσκολο να το πετύχει αυτό ένας ηθοποιός και η Μαρία Κορινθίου το πέτυχε απόλυτα.\nΝτυμένη στα μαύρα, σαν μια σύγχρονη Μήδεια, μας εισάγει σιγά σιγά στο δράμα που έχει ζήσει. Άλλωτε με σιγανή φωνή, άλλωτε ουρλιάζοντας γεμάτη πόνο και οργή, αλλά πάντα με τα μάτια να στάζουν ποτάμια δακρύων, δίνει το 100% των δυνατοτήτων της πάνω στη σκηνή. Είμαι σίγουρη πως πολλοί από τους θεατές ,μέσα σε αυτούς και γώ, συγκλονιστήκαμε και ανατριχιάσαμε καθ’ όλη την διάρκεια της παράστασης και αυτό φάνηκε και στο χειροκρότημα.\nΗ μουσική σύνθεση του Δημήτρη Ίσσαρη είναι μια υπέροχη πινελιά ώστε να μας κρατάει στο “mood” ακόμα και τις στιγμές της σιωπής και έδενε αρμονικά με τους τους φωτισμούς του Νίκου Βούλγαρη που ήταν απολύτως μελετημένοι, τονίζοντας βασικά στοιχεία του μονολόγου. Αξιοσημείωτη είναι η ιδέα να φωτίζεται το παράθυρο με διάφορα χρώματα ανάλογα με την εκάστοτε σκηνή. Ωραία ιδέα είναι επίσης οι ηχογραφημένες φωνές των Γιάννη Αϊβάζη και Τάσου Νούσια που έχουν τον ρόλο των αόρατων δικαστών και συζητούν με την δολοφόνο.\nΑξίζει λοιπόν να πάτε να παρακολουθήσετε αυτή την εξαιρετική, κατά την γνώμη μου παράσταση. Όμως υπάρχει μια μεγάλη προϋπόθεση. Όσοι επιλέξετε να παρευρεθείτε στην συγκεκριμένη παράσταση –και σε οποιαδήποτε παράσταση φυσικά- θα πρέπει να είστε σίγουροι πως για δύο ώρες θα είστε ήσυχοι και αφοσιωμένοι στην παράσταση. Ο παραμικρός θόρυβος που γίνεται να ξέρετε πως ακούγεται και γίνεται ενοχλητικός.\nΟπότε be quiet and have fun!